Katalozi i leci - katalozi.idealno.rs\nPreskočite listanje papirnog reklamnog materijala, aktuelne kataloge i letke domaćih prodavnica pratite na katalozi.idealno.rs!\nSupermarketi (hrana, piće) Audio, Video, Foto Odeća i obuća Kuća i bašta Računari i oprema Građevinarstvo\nBroj kataloga: 3 Broj kataloga: 4 Broj kataloga: 4 Broj kataloga: 3 Broj kataloga: 4 Broj kataloga: 3\nod 24216,00 din\nDani Turske u Mer...\nod 24.06.2022 do 06.07.2022\nPun ukus tradicije\nod 16.06.2022 do 19.07.2022\nPosložite svoju s...\nod 06.06.2022 do 02.07.2022\nUnesite komfor u ...\nod 03.06.2022 do 03.07.2022\nSve oko vas\nod 02.06.2022 do 03.07.2022\nBojimo život prel...\nod 01.04.2022 do 31.07.2022\nInternet stranica katalozi.idealno.rs je podstranica vodećeg srpskog portala za uporednu kupovinu idealno.rs, koji mesečno poseti više od 600.000 srpskih potrošača. Omogućava na jednom mestu praćenje svih aktuelnih akcijskih kataloga i letaka srpskih prodavnica, čime korisnici izbegavaju fizičko listanje kataloga, a time i gomilanje papira jer na internetu pronalaze sve informacije koje su im potrebne za mudru kupovinu.\nPonuda letaka i kataloga pokriva sve glavne supermarkete, kao što su Maxi, Tempo, Idea, Roda, Univerexport, Aman, Mercator i drugi, kao i ostale poznate srpske trgovce u svakoj kategoriji proizvoda. Objavljene kataloge osvežavamo pet puta nedeljno i na taj način obezbeđujemo ažurnost ponude. Korisnici, takođe, mogu redovno da prate specijalne ponude u kategorijama hrane i pića, tehničkih uređaja, kao što su televizori, prenosni računari, računarska oprema, mobilni telefoni i drugo, opreme za kuću i baštu, kao što su garniture za sedenje, ležajevi, kuhinje i mali kućni aparati, kao i niz drugih važnih robnih grupa.\nKorišćenje internet stranice katalozi.idealno.rs je vrlo jednostavna i nudi nekoliko različitih načina da pronađete vruće akcijske ponude srpskih prodavnica. Na početnoj stranici, korisnike čekaju katalozi svih dobavljača. Na vrhu se nalaze preporučeni katalozi i leci, a niže na stranici su objavljeni najnoviji katalozi, koji su poređani po datumu objavljivanja. Korisnici mogu lako da filtriraju kataloge po kategorijama prodavnica, i pomoću tastera Kategorije. Klikom na njega otvara se 11 kategorija, među kojima mogu da biraju, i sa samo dva klika dođu do popusta u prodajnoj grupi koja ih interesuje. Internet stranica omogućava i pretragu po prodavnicama – klikom na taster Sve prodavnice otvara se abecedni spisak po nazivu ponuđača, gde korisnici mogu brzo da izaberu željenog prodavca. Još jedna mogućnost za pronalaženje letaka i kataloga je korišćenjem polja za pretragu, u koje korisnici jednostavno upišu ime prodavca čije akcije žele da provere, ili bilo koju drugu ključnu reč, kao na primer »kuća«.\nKlikom na željeni letak ili katalog, korisniku se otvara praktična aplikacija, koja omogućava listanje kataloga, uključujući i pretragu po sadržaju kataloga, pomoću koje se brže dolazi do željenih ponuda i proizvoda, mogućnost štampanja kataloga, kao i mogućnost zumiranja da ne bi nijedan detalj kataloga ostao sakriven. Ispod kataloga se nalazi kratak opis ponude, gde korisnici mogu brzo da provere sadržaj letka ili kataloga. Ispod opisa se nalaze i zanimljive ponude povezanih proizvoda na idealno.rs, a zatim i ostatali katalozi istog prodavca.\nS obzirom na to da za pregledanje ponuda prodavaca sve više potrošača koristi mobilne uređaje, dostupna je i mobilna verzija internet stranice katalozi.idealno.rs, što omogućava laku pretragu letaka i kataloga na telefonu, praktično bilo gde i bilo kada, čak i direktno u prodavnici. Tu će korisnici, takođe, prvo naći kataloge preporučenih prodavaca, za čim sledi pregledna lista najnovijih kataloga, a omogućeno je i korišćenje polja za pretragu, koje će korisnike u nekoliko klikova dovesti do željenog prodavca ili kataloga.\nProjekat katalozi.idealno.rs ima i važnu ekološku notu. Na godišnjem nivou, svako srpsko domaćinstvo putem pošte, u proseku, dobija na desetine štampanih kataloga, a za 1 tonu reklamnog materijala potrebna je seča 17 drveća i utrošak 30 litara čiste vode. Statistike kažu da se za štampanje kataloga godišnje troši više od 3,6 miliona tona papira. Ekološki osvešćen potrošač se lako odlučuje za žutu nalepnicu na poštanskom sandučetu, i na taj način zaista smanjuje količinu papira potrebnog za štampanje kataloga, ali se lišava informacija koje mu omogućavaju pametnu kupovinu, s tim da digitalni katalozi jednostavno rešavaju taj problem.


Google testira robota koji će da odgovara na poruke umesto vas | PC Press\nGoogle testira robota koji će da odgovara na poruke umesto vas\n14. februar 2018. 14. februar 2018. Darko Topalović\nUkoliko ste umorni od neprestanog korišćenja pametnih telefona i obaveze da odgovarate na poruke vašim prijateljima preko društvenih mreža, Google ima rešenje za to. Naime, Google razvija auto-reply sistem, baziran na veštačkoj inteligenciji, koji će vas zameniti u komunikaciji sa vašim prijateljima.\nNovi sistem se zove Reply i njegov cilj je da preporučene replike koje su bazirane na AI, a dostupne su u Google-ovim Gmail i Allo aplikacijama, dovede do sledećeg nivoa. Kako objašnjavaju, sistem će moći da prepozna sadržaj poruka vaših prijatelja i ponudi kratke odgovore. Međutim, Google najavljuje da će otići i korak dalje, tako što će u smišljanju odgovora koristiti i vašu lokaciju, kalendar i druge informacije. Na primer, kada vam neko pošalje poruku “Kada si kod kuće?”, sistem Reply će uzeti u obzir vašu lokaciju, prevoz koji koristite i ponuditi odgovore u skladu sa tim informacijama.\nTakođe, Reply će moći da odgovori vašim prijateljima u slučaju da ste na odmoru, tako što će automatski učitati podatke sa vašeg kalendara. A postojaće i silence mode koji će drugim ljudima staviti do znanja da niste u mogućnosti da razgovarate, ali će u isto vreme imati opciju koja će skenirati važne poruke i obavestiti vas o tome.\nNajave iz kompanije Google svakako ukazuju na problem sa kojim se susrećemo u digitalnom svetu, a to je vezanost za uređaje i potreba ljudi da se na trenutak oslobode od stalne dostupnosti. S druge strane, moguće je da ćemo sa Reply sistemom doći u situaciju da roboti razgovaraju sa robotima, pa se pokreće pitanje da li nam je takva komunikacija uopšte potrebna.\nTagovi: Google, Google Reply, pametni telefoni, Reply, Reply sistem, veštačka inteligencija\n← Tehnološka paranoja u SAD: FBI, CIA i NSA protiv Huawei telefona\nKriptovalute ugrožavaju potragu za vanzemaljcima →


Vesti online / Srpski informativni portal / Prorusi neće mirovnjake u Donbasu: Dođu na određeno, a ostanu zauvek\nRegion Donbasa ne želi mirovne snage na svojoj teritoriji\n- To može da se dogodi samo po odluci Saveta bezbednosti UN. Mi smo kategorički protiv. Strani kontingent se raspoređuje na određeni period, a zatim zauvek ostane - rekao je Purgin a prenosi RIA Novosti.\nRuska agencija podseća da je ukrajinski parlament sredinom marta odobrio obraćanje predsednika Petra Porošenka SB UN i Savetu EU sa zahtevom za raspoređivanje međunarodne operacije za podršku miru i bezbednosti na ukrajinskoj teritoriji.\nRanije je portparol ukrajinskog Ministarstva inostranih poslova Jevgenij Perebijnis objasnio da je preliminarni zahtev upućen UN i EU još u februaru.\n* A sad i zvanično: Kijev traži "plave šlemove" UN\nUkrajinske vlasti počele su aprila prošle godine "antiterorističku operaciju" na istoku zemlje protiv žitelja tog regiona nezadovoljnih promenom vlasti u Kijevu, navodi RIA Novosti, ističući da je od tada po podacima UN u konfliktu poginulo više od 6.000 ljudi.


INSPIRE mapiranje - izveštaj za Srbiju - Mreža organizacija za decu Srbije\nChildPact je uz podršku Mreže organizacija za decu Srbije (MODS) objavio izveštaj za Srbiju o mapiranju aktivnosti koje se sprovode u skladu sa INSPIRE inicijativom.\nOvaj izveštaj je deo istraživanja koji se sprovodi u širem crnomosrkom području (Albanija, Jermenija, Azerbejdžan, Bugarska, Bosna i Hercegovina, Gruzija, Kosovo, Moldavija, Rumunija, Srbija i Turska) koje ima za cilj da mapira aktivnosti koje se trenutno sprovode u skladu sa INSPIRE inicijativom (Sedam strategija za prestanak nasilja nad decom) a sve sa ciljem boljeg razumijevanja trenutnih napora i poboljšanja sinergije između postojećih aktera koji rade na implementaciji INSPIRE strategija.\nU septembru se očekuje objavljivanje regionalnog izveštaja koji će informisati regionalne aktere i donatore koji su uključeni u INSPIRE aktivnosti u regiji.\n“Kako je istraživanje podeljeno kroz nacionalne koalicije za zaštitu dece, većina ispitanika su članovi Mreže organizacije za decu Srbije, ali samo relativno mali broj njih navodi da su deo INSPIRE radne grupe na nacionalnom nivou. To ne znači da oni ne sprovode aktivnosti koje se bave ključnim aspektima koje INSPIRE želi da reši, u nekim slučajevima zapravo primenjuju rešenja koja su u potpunosti u skladu sa INSPIRE pristupom. Zaista, niz organizacija koje rade u Srbiji i koje su učestvovale u istraživanju sprovode aktivnosti koje se direktno odnose na jednu ili više INSPIRE strategija”


Cvijanović: Povećanje plata obaveza - Svet - Dnevni list Danas\nPočetna » Svet » Cvijanović: Povećanje plata obaveza\nPredsednica Vlade Republike Srpske Željka Cvijanović izjavila je danas da je povećanje plata, po osnovu povećanja neoporezivog dela dohotka, obaveza svih poslodavaca u RS i da će Inspektorat i Poreska uprava posebnu pažnju usmeriti na kontrolu u ovoj oblasti.\n0Piše: FoNet 12. septembra 2018. 14.27\nVlada vec mnogo puta pozvala radnike koji budu imali problema sa poslodavcima po ovom pitanju, da to prijave i da ce takvi poslodavci biti sankcionisani, rekla je Cvijanović.\nOna je podsetila da je Vlada i ušla u ovu veliku aktivnost upravo zbog toga da bi svaki radnik dobio povećanje, a ne da bi to ostavili nekom drugom.\n„Kad smo prvi put uveli neoporezivi dio dohotka od 200 KM, namera je bila da se rastereti privreda. Sada kad privreda ima problem sa zadržavanjem radnika, odlučili smo da kroz neoporezivanje dodatnih 300 KM dohotka idemo direktno prema radnicima i da on dobiju ono što bi poslodavac inače uplatio u budžet“, rekla je Cvijanović novinarima u Banjaluci.\nOna je dodala da se Vlada odrekla svojih 60 miliona KM da bi radnici to videli na svojim platama.\nBitno je da svi ljudi koji su zaposleni dobiju povećanje plata koje uglavnom iznosi 30 KM, napomenula je Cvijanoviceva.\nCvijanoviceva je potvrdila da ce radnici u prosvjeti dobiti dodatno povecanje plata od osam odsto od januara naredne godine, cime ce poceti izjednacavanje njihovih koeficijenata sa koeficijentima ostalih radnika u javnom sektoru.\nplate, povecanje, republika srpska, zeljka cvijanovicBanjaluka


Dragan Obrenović osuđen za Srebrenicu oslobođen u Hagu\nHaški tribunal oslobodio bivšeg oficira Vojske RS Dragana Obrenovića prije isteka kazne od 17 godina zatvora zbog zločina nad Muslimanima u Srebrenici.\nOdluku o Obrenovićevom oslobadjanju donio je u septembru 2011. godine tadašnji predsednik Tribunala Patrik Robinson, ali je ona do danas bila pod pečatom, saopšteno je iz Tribunala u Hagu.\nObrenović je oslobođen iako nije izdržao dve trećine kazne, što je u dosadašnjoj praksi Tribunala bio nužan uslov za prevremeno oslobađanje. U trenutku oslobađanja, Obrenoviću je isteklo više od polovine kazne.\nSudija Robinson obrazložio je da je takvu odluku donio zbog Obrenovićeve "izuzetne saradnje" s haškim tužilaštvom, a uprkos veoma velikoj težini zločina za koje je osuđen nakon što je priznao krivicu.\nObrenović je u maju 2003. priznao krivicu za učešće u progonu srebreničkih Muslimana, uključujući i ubistvo 7.000 zarobljenika u danima pošto je VRS 11. jula 1995. zauzela taj grad. U decembru 2003. osuđen je na 17 godina zatvora, a u junu 2004. prebačen je u Norvešku na izdržavanje kazne.\nPoslije nedelju dana suđenja, Obrenović je priznao da je kriv za najtežu i sveobuhvatnu tačku optužnice - progon Muslimana na rasnoj, verskoj i političkoj osnovi, a tužioci su, u okviru nagodbe, preostale optužbe povukli.


Zabava arhiva vesti 30.07.2018 - Naslovi.net\nŠest razloga da ne propustite „Si dens“\nNakon 18. izdanja „Egzita“, koji je za četiri dana posetilo oko 200.000 posetilaca iz više od 70 zemalja sveta, uzbudljiva festivalska avantura ovog leta nastavlja se na petom, jubilarnom izdanju festivala „Si dens“, koje će biti održano od… »\nRTV: Šest razloga da ne propustite Sea Dance festival (VIDEO)Kurir: Šest razloga da ne propustite Sea Dance festival!\nAleksandar Vučić na setu holivudskog filma! (foto)\nPredsednik Republike Srbije Aleksandar Vučić obišao je danas ekipu filma "Crawl", koja snima scene u Luci Beograd. Predsednik Aleksandar Vučić razgovarao je sa producentima filma i predstavnicima najznačajnije svetske filmske kuće Paramount… »\nN1 Info: Vučić na setu američkog horor filmaRTS: Vučić obišao ekipu filma "Crawl" na snimanju u Beogradu\nKengur ušao u kuću u Melburnu\nPorodicu u Australiji probudila je buka, a potom su se susreli s kengurom koji se panično kretao po kući, prenosi agencija Anadolija. BBC javlja da je kengur polupao stakla i ušao u jednu kuću u Melburnu. Vlasnik kuće Mafi Ahokavo izjavio je da… »\nB92: Kengur razbio prozor i ušao u kuću u Melburnu / VIDEO\n30.07.2018 Zabava, izvori


Širok spektar stanja i zahteva.\nPrilikom rada u skoro svakom industrijskom procesu, dostupni u skoro svim veličinama i oblicima, prenosne jedinice i pogonske linije susreću se sa širokim spektrom radnih zahteva i uslova. Ali, bez obzira na granu industrije ili primenu, svi industrijski sistemi prenosa dele zajedničku grupu izazova - oni moraju da budu pouzdani, efikasni i što je moguće više ekonomičniji.\nIspunite ih pomoću SKF\nKompanija SKF može pomoći proizvođačima i korisnicima da otkriju načine za optimizaciju učinka i pouzdanosti prenosa. Koristeći sistemski pristup, kompanija SKF može vam pomoći da iskoristite potpuni potencijal prenosnih jedinica i poboljšate učinak i pouzdanost na više načina:\nPovećanjem obrtnog momenta\nProduživanjem radnog veka\nCiljanjem ka 100% operativnoj pouzdanosti\nPoboljšanjem energetske efikasnosti


Palić primer kako prebroditi krizu u turizmu | (Vesti - 18. 09. 2021) Subotica.com\nAko neka turistička destinacija može da bude primer uspešnog oporavka posle pandemije onda je to Palić. Zbog toga nije slučajno što je radionica „Uspešni primeri oporavka turističkih destinacija nakon kriza i primene na Srbiju” održana juče u Velikoj većnici subotičke Gradske kuće.\nReč je o jednoj u nizu radionica u okviru programa „Edukacija ljudskih resursa u turizmu Republike Srbije”, koje se realizuju na teritoriji cele države, sa ciljem da se učesnici upoznaju sa primerima dobre prakse savladavanja problema u razvoju i funkcionisanju turističkog tržišta u Srbiji.\nPo rečima Aleksandra Medakovića, direktora Turističke organizacije Subotice, koja učestvuje u projektu, naša destinacija nije pretrpela velike gubitke.\n- Palić i Subotica i ove godine beleže porast broja noćenja. Subotica za 40, a Palić za 70 odsto, što nam je jako značajno. Takođe povećao se i broj dana boravka turista – kaže Medaković.\nUz predstavljanje turističkih destinacija i njihovih strateških koraka u prevazilaženju krize izazvane virusom kovid-19, dat je i osvrt na različite krizne situacije koje se mogu očekivati u budućnosti, kao i način za njihovo prevazilaženje.\n- Dobra smernica od prošle godine je što nismo mogli nigde drugo da idemo nego u Srbiji. Sada smo u drugačijoj situaciji, zemlje Zapadnog Balkana su odvele veliki broj naših turista. Na nama je da vidimo koje smo nove proizvode izvukli, da se povežemo i izvučemo nešto novo, jer turizam definitivno neće biti isti posle pandemija – ističe Miloš Ćuruvija.\nProjekat realizuju Turistička organizacija Srbije, Centar za istraživanje i studije turizma iz Novog Sada i lokalne turističke organizacije. Predviđeno je da traje do 1. novembra.\n- Ideja je da se definiše deset tematskih blasti koje se tiču oporavka turističke privrede i da 250 aktera iz javnog i civilnog sektora prođu obuke. Imamo 500 učesnika i više od 85 turističkih organizacija koje su se uključile sa svojim destinacijama – objašnjava Milan Ćulić.\nTurizam Subotica turizam palić turizam na paliću turizam aleksandar medaković


Kada idete na spavanje, ostavite telefon daleko! Mobitel remeti san\nPrema novom istraživanju ženske bolnice u Bostonu, u Masacusetsu, koristeći tablet ili mobilni telefon prije spavanja direktno utičete na vašu budnost za naredni dan. Naravno, istraživanje je potvrdilo da baratanjem mobilnim uređajem do kasno u noć otežava da zaspite.\nRezultati su bili isti za one koji koriste laptop, smartfon i slične mobilne uređaje prije spavanja. Inače, ovo nije prva studija u ovoj oblasti.\nPrema riječima dr En-Meri Cang, neurologu saradniku u prethodno pomenutoj instituciji, koja je bila dio tima koji sprovodi istraživanje, vještačko svjetlo od elektronskih uređaja utiče na budnost, pospanost i smanjuje nivo melatonina, što dovodi do povećanja rizika od dobijanja raka.\nIstraživanje je zasnovano na poređenju između čitanja štampane knjige i čitanje iz uređaja koji emituje vještačko svjetlo. Oni koji žele da iskoriste noć da bi obnovili energiju, a imaju naviku da pročitaju nešto prije spavanja, treba svakako da koriste štampanu knjigu i zaborave na ekran kao izvor za čitanje.\nDr Cang kaže da je san od ključnog značaja za naše zdravlje, jer loš kvalitet sna može dovesti do nekih ozbiljnih zdravstvenih problema kao što je dijabetes, gojaznost, pa čak i neka kardiovaskularna oboljenja i poremećaji.\nPotiskivanje proizvodnje melatonina je povezano sa povećanim rizikom od određenih vrsta raka.\nMuškarci umiru od želje da saznaju odgovore na ova pitanja 10.08.2017 22:23\nSlovenija podstiče uzgoj suncokreta 10.08.2017 22:30


Antić: Zaražavanje potpuno sprečavaju protivepidemijske mere | Boom93\nDirektor Doma zdravlja Kragujevac Vasilije Antić izjavio je u ovom talasu pandemije vakcine ne sprečavaju potpuno zaražavanje, već samo obavezno nošenje maski, propisana distanca i stalno pranje ruku i njihova dezinfekcija.\nAntić je za list Danas rekao da se delta soj korone brže širi jer je zarazniji od ostali i da je karakteristično to što “obolevaju čitave porodice što ranije nije bio slučaj”.\nPrema njegovim rečima, medju novoobolelim, kojih je sve više u Kragujevcu i Šumadiji, ima i onih koji su i preležali kovid i vakcinisali se, ali je ipak apelovao da se ljudi vakcinišu jer i ako dobiju kovid, to je mnogo blaži oblik.\n“Po podacima iz UKC Kragujevac vidimo da kod pacijenata koji imaju zapaljenje pluća na kovid odeljenjima njih 90 odsto nije vakcinisano. Kod onih hospitalizovanih u respiratornim centrima, pacijentima na respiratorima taj postotak je veći 95 procenata”, upozorio je Antić, po kome je ovo iskustvo potvrdjeno i u Srbiji i u svetu.\nOznakedirektor dom zdravlja Koronavirus Kragujevac Protivepidemijske mere Srbija Vasilije Antić\nKoliko je štetan dim sa deponije?


Nelson: Ambasada SAD-a podržava Američku trgovačku komoru u BiH – Biznis.ba\nNaslovnaBiHNelson: Ambasada SAD-a podržava Američku trgovačku komoru u BiH\nobjavljeno 30. sep 2019. u 14:34\nAmbasada SAD-a u BiH podržava Američku trgovačku komoru u BiH kako bi postala efikasnije udruženje privrednih subjekata, izjavio je danas u Sarajevu američki ambasador u BiH Eric Nelson.\nNa radnom ručku koji je Komora organizovala, Nelson je istakao da ta organizacija treba da bude udružena snaga za podršku važnim reformama koje su potrebne u obrazovnom sistemu i različitim aspektima ekonomije kako bi u BiH stvorili bolje poslovno okruženje.\n– Cilj tih aktivnosti je postizanje ekonomskog rasta i prosperiteta kako bi bila stvorena bolja radna mjesta, posebno za mlade i kako bi oni imali bolju budućnost u ovoj zemlji – rekao je Nelson.\nGeneralni sekretar Američke trgovačke komore u BiH Damir Petrinić naveo je da su danas u Sarajevu okupili sve članice komore na radnom ručku, a koji je jedna od njihovih tradicionalnih aktivnosti na poboljšanju poslovnog okruženja.\nDodao je da će Komora i dalje organizovati različite aktivnosti s ciljem da aktuelizira određene teme koje smatra prioritetnim za razvoj društva.


Zajedno za društvo bez predrasuda\nSerdjan Baftijari 0 comments 26.04.2018\nRomska organizacija mladih „Phiren Amenca“ u partnerstvu sa NVO COSMO započeo je sa realizacijom projekta „Zajedno za društvo bez predrasuda“ koji ima za cilj da doprinese smanjenju predrasuda i eliminisanju diskriminacije Roma kroz umrežavanje mladih iz romske i neromske zajednice.\nU okviru projekta planirano je održavanje Info dana „Upoznajmo se“ u pet srednjih škola u Podgorici u kojima će omladinski aktivisti iz romske populacije promovisati pozitivne primjere njihovog rada u zajednici kao i identitet romske zajednice. Tokom Info dana će biti promovisan i Javni poziv za učešće na omladinskom kampu pod nazivom „Zajedno za društvo bez predrasuda“ koji će biti organizovan u okviru istog projekta.\nOmladinski kamp za srednjoškolce iz romske i neromske zajednice je glavna aktivnost projekta i ima za cilj da umreži mlade ljude i stvori platformu za njihovo dalje zajedničko djelovanje u oblasti omladinskog aktivizma, borbe protiv predrasuda i promovisanja različitosti.\nOvaj projekat je podržan od strane Ministarstva sporta u okviru Konkursa za dodjelu sredstava omladinskim organizacijama za finansiranje i sufinansiranje projekata za mlade u 2018. godini u iznosu od 4,260.00€.\nTim Phiren Amenca i COSMO


Centralni trg u Orahovcu – MZ Studio\nCentralni trg u Orahovcu\nby admin\ton 1 фебруара, 2021 26 фебруара, 2021\nKonkursno rešenje, 2020.\nAutori: Milena Zindović, Nataša Đurić\nSaradnica: Loti Milošević\nObuhvat konkursa je veliki heterogeni urbani prostor, smešten u okviru usitnjene i diperzivne urbane matrice. Predloženo projektno rešenje predviđa realizaciju jedinstvenog javnog prostora, osobenog karaktera u skladu sa lokalnim kontekstom, usklađen sa očekivanjima građana. Projekat je baziran na sledećim principima:\nIDENTITET & FLEKSIBILNOST\nOsnovna karakteristika izgrađene strukture Orahovca, koju čine usitnjene kubične forme, prevedena je u modularnu jedinicu zasvođenog paviljona (dimezija7.2 x 7.2 x 5.4 m), koji su postavljeni unutar sveobuhvatne 7.2×7.2m mreže. Jedinice se mogu multiplikovati kako bi se formirale jednostavne ili kompleksne varijacije u smislu funkcije, forme i ambijenata. Kombinacije su definisane svojim dimezijama (brojem jedinica), ali i specifičnim kombinacijama u skladu sa planiranom funkcijom i odnosom prema neposrednom kontekstu.\nForma i materijalizacija (beton, opeka, čelik i staklo) modularnih jedinica takođe su inspirisani postojećem okruženjem, koje je interpretirano kroz savremeni arhitektonski jezik, sa ciljem da se novi kvalitet postigne na nenametljiv način.\nPredloženi projekat teži da istakne raznolikost funkcija, mogućnosti kombinovanja i daljeg razvoja modularnih jedinica kako bi se kreirale nove strukture.\nAKTIVNOSTI & ATRAKTIVNOST\nPredložena dispozicija funkcija je bazirana na kretanju korisnika i obrascima korišćenja, uz poštovanje postojećih funkcija u okruženju, čime se omogućava aktivacija novih prostora na spontan i prirodan način. Uvođenjem novih sadržaja i savremene arhitekture, centralni trg postaje generator novih ideja i savremenog gradskog života.\nKomercijalni sadržaji (pijaca, prodavnice, ugostiteljski sadržaji) su formirani u zoni koja je orijentisana ka istorijskom gradskom jezgru. Pijaca i komercijalna zona projektovane su tako da omoguće fleksibilnost korišćenja, od svakodnevne trgovine i provoda, do specijalizovanih trgovinskih sajmova i izložbi.\nNove funkcije u Orahovcu su uvedene kroz objekat Inovacionog centra sa svojim trgom, i proširenjem parka sa novim sadržajima. Oni su organizovani u centralnoj zoni obuhvata, sa ciljem da privuku mlađe korisnike iz bližeg i daljeg okruženja i ponude im nove sadržaje i savremene prostore za organizaciju različitih javnih i kulturnih manifestacija. Ovde su modularne jedinice su interpretirane kao natrkiveni paviljoni, prolazi ili polu-otvoreni prostori, omogućavajući fleksibilnost u upotrebi – muzički paviljoni, otvorene galerije, književne večeri, otvorena okupljanja i predavanja.\nPešačenje i vožnja bicikle, aktivnosti koje predstavljaju savremeni stav prema urbanitetu i prirodi, su ohrabreni kroz uvođenje zelene integrisane ulice (parkovske avenije), biciklističke staze i pešačkih staza uz vodeni tok, stvarajući pešačku i biciklističku vezu između istorijskog jezgra i vinograda na obodu grada.\nPRISTUPAČNOST & INKLUZIVNOST\nNivelacija postojećeg terena je iskorišćena kako bi se kreirala serija suptilnih denivelacija, što omogućava bolju diferencijaciju između funkcionalih i ambijentalnih zona, kao i spontanije i raznovrsnije kretanje kroz prostor. Stepenice su multifunkcionalne, tako da se prostori lako adaptiraju različitim aktivnostima: stepenice oko sportskog terena ujedno su i tribine, ali i sedišta za predstave koje se na njemu mogu održavati. Trg iza (ili ispred) Inovacionog centra je upušten u odnosu na okolne prolaze, sa istom idejom da se omogući okupljanje publike.\nSve promene nivoa imaju i rampe, što omogućava univerzalnu pristupačnosti i inkluzivnost. Glavni pešački pravci su popločani, dok je na sekundarnim stazama u parku predviđena upotreba mekih materijala.\nRaznolikost prostora i struktura koji su projektovani na Centralnog trgu u Orahovcu, omogućava korisnicima različitog pola, godina i kvaliteta života da podjednako uživaju u javnom prostoru.\nODRŽIVOST & DOBROBIT\nVeliki deo projektovane površine predviđeno je kao zelena površina, sa visokim i srednjim rastinjem. Novo drveće pozicionirano je u drvorede i grupacije, sa funkcijom zasenčenja prostora za šetnju, igru, vožnju bicikle ili sedenje tokom letnjih meseci. Planirani parkinzi takođe su ozelenjeni drvoredima. Dodatno, planirani vodeni tok omogućava posetiocima bliski kontakt sa vodenom površinom, još jednim izvorom rashlađivanja u toku letnjeg perioda. Leti, bazeni i kanali pune se iz podzemnih tokova koji postoje na lokaciji.\nVodeni tok može se koristiti i kao drenažni kanal u periodima kada se očekuje visoka voda i poplave (proleće i jesen), a projektovani retenzioni bazeni mogu da zadrže višak vode dok prirodni tokovi ne budu mogli da je prime. Nivelacija terena i pozicija kanala i bazena projektovani su u funkciji dostavljenih podataka o sezonskim poplavama.\nDodatno, tretman površina omogućava dodatno smanjenje količina površinskih voda. Parkinzi su popločani propusnim poločanjem, a zeleni i mekani zastori u parku upijaju padavine i višak površinskih voda. U daljoj razradi projekta osiguralo bi se da sve zelene površine i otvori za drveće budu upušteni u odnosu na popločanje, kako bi se omogućilo da padavine i površinske vode dođu do podzemnog akvifera prirodnim putem.\nPrevious post:Narodni muzej u Nišu\nNext post:Porodična kuća u Železniku


O Kosovu - Ministarstvo Inostranih Poslova - Kosovo NaslovnaKontaktSitemapa Shqip\n12345678910111213141516171819202122232425262728293031\tO Kosovu\nKosovo je nezavisna drava proizala iz raspada Jugoslavije. Status Kosova je bio gotovo ekvivalentan statusu republika na osnovu Ustava Socijalističke Federativne Republike Jugoslavije iz 1974. godine. Pod rukovodstvom Slobodana Miloevića, Srbija je uvela novi Ustav 1989. godine kojim je nelegalno ukinut status Kosova kao autonomne pokrajine u Jugoslaviji. Lideri Albanaca sa Kosova su odgovorili 1991. godine organizujući referendum kojim je proglaena nezavisnost Kosova. Nezabeleeno krenje elementarnih ljudskih prava kosovskih Albanaca pod Miloevićevim reimom dovelo je do aparthejda koji je trajao celu deceniju.\nPrivreda Kosova je mlada i dinamična ekonomija. Njena osnova preobrazila se sa centralizovane i dirigovane privrede u otvorenu trinu privredu. Sadanji cilj nam je povećanje konkurentnosti nae privrede, povećanje njene sposobnosti izvoza u cilju smanjenja spoljnotrgovinskog deficita koji Kosovo trenutno ima. vie\nSa svojim vrednostima kulturnog nasleđa Kosovo jeste i ostaće veoma privlačna zemlja, otvorena za sve. Materijalna batina na Kosovu stvarana je u vremena drevnih civilizacija, a zatim i u novija vremena, od kojih smo nasledili bogato kulturno blago, i ona čini deo svetske kulturne batine. Ovo bogato nasleđe koji se moe naći na svakom delu Kosova, u parkovima i na arheolokim nalazitima, u prirodnim parkovima, umetničkim galerijama,...vie


Žuta štampa napada beogradsku vlast | NDNV\nBojan Stanojević, potpredsednik Izvršnog odbora Skupštine grada, istakao je juče u izjavi za Danas da je u pojedinim dnevnim listovima nastavljeno širenje laži o, navodnim, zloupotrebama koje su čelnici lokalne samouprave u Beogradu, a naročito oni iz redova Demokratske stranke, učinili tokom protekle četiri godine. Takve “neosnovane optužbe”, tvrdi Stanojević, u pojedinim bulevarskim sredstvima informisanja pojavili su se još tokom predizborne kampanje za predsednika Srbije, kada je beogradska žuta štampa plasirala informacije o upadu pripadnika Uprave za borbu protiv organizovanog kriminala u kabinete pojedinih gradskih funkcionera, zatim informacije o privođenju određenih čelnika gradske vlade i njihovim međusobnim obračunima. Poslednji od takvih “novinarskih izleta” objavljen je u jučerašnjem broju lista “Internacional” u čijem se tekstu pod nazivom “Beograd oštećen za 3,5 miliona evra” tvrdi da su pojedini čelnici gradske uprave predvođeni Nenadom Bogdanovićem kao predsednikom gradske vlade, pričinili ogromnu materijalnu štetu Beogradu tokom nedavne nabavke novih toplovodnih cevi za potrebe JKP “Beogradske elektrane”.\n– Takvim pisanjem samo je nastavljena negativna kampanja koja je započeta još pre nekoliko meseci. Predsednik gradske vlade Nenad Bogdanović i ja smo već podneli privatne krivične prijave protiv odgovornih u listovima koji su plasirali takve laži, pa ćemo na sudu videti ko se u Skupštini grada sa kim bije i koga je privodila policija. Dobro znamo da se u svim tim novinama tekstovi kroje i plasiraju prema principu “ko da više”, zato smo odlučili da na neosnovane optužbe ne reagujemo – objašnjava Stanojević.\nU poslednjim optužbama usmerenim protiv čelnika lokalne vlasti u Beogradu, spominje se i ime generalnog direktora preduzeća “Beogradske elektrane” Miodraga Božovića, koji se trenutno nalazi na letovanju u Crnoj Gori. Upitan da prokomentariše, navodnu, aferu, Božović je za naš list rekao da u iznetim navodima nema ni trunke istine, da su sve cevi za potrebe tog preduzeća visokog kvaliteta i da su nabavljene putem tendera.\n– Nema govora o finansijskim zloupotrebama. Smatram da je sve to samo iskonstruisano i stavljeno u kontekst predstojećih lokalnih izbora – zaključio je Božović.


Brusnice i antibiotici - Gracija\nBrusnice i antibiotici\nEkstrakt brusnica sadrži molekule koje povećavaju osjetljivost bakterija na antibiotike, utvrđeno je u istraživanju kanadskih naučnika s Univerziteta McGill.\nRezultati se odnose na bakterije koje uzrokuju infekcije urinarnog trakta, upalu pluća i gastroenteritis. Ekstrakt brusnica je testiran u laboratorijskim uslovima te se pokazalo kako može povećati propusnost bakterijskih ćelijskih membrana suočenih s antibioticima.\nPrethodni članakTrči za dječiji osmijeh ili za pomoć oboljelim bh. građanima!\nNaredni članakHoroskopski znakovi koji imaju sreće u ljubavi\nTrešnje su napokon stigle: ove sočne voćke imaju mnogo...\nKorisno je znati da je ova sočna voćka odličan...\nHrana bogata flavonoidima pomaže u preveniranju kardiovaskularnih problema, infarkta...\nKivi protiv grčeva\nKivi je pravi rudnik vitamina C, koji jača odbrambeni...


Čačak uči od Izraela - Ozonpress :: internet portal\nTag: Ambasada Izraela, Čačak, Itaj Milner, Mirko Pešić, NTP Čačak\nPrvi sekretar Ambasade Izraela Itaj Milner posetio je danas Čačak gde se sastao sa rukovodstvom grada i održao predavanje u Naučno-tehnološkom parku o izraelskim iskustvima u poboljšanju lokalnog ekonomskog razvoja primenom inovacija i naučno-tehnoloških parkova.\nItaj Miler je upoznao svoje domaćine kako je Izrael postao vodeća zemlja u primeni inovacija i šta su one značile za ekonomiju zemlje. Prem anjegovim rečima, ključno je povezati privrednike, naučne institucije ali i vlast, jer samo se na taj način može ostvariti puna podrška u realizaciji inovcija.\n– Danas sam održao predavanje o izraelskim preduzećima koja počinju sa radom i kakvu podršku oni imaju od strane države i obrazovnih institucija. Upoznao sam prisutne kako je povezano preduzetništvo sa inovacijama. Tu mora biti uključen ipovezan privredni sektor, naučni i naravno vlast, kako bi preduzetnik koji ima ideje dobio šansu da to realizuje. Mislim da su Izrael i Srbija veoma slične zemlje i to na mnogo načina: imamo isti broj stanovnika, imamo bogatu kulturu, a kroz istoriju imamo jako dobre odnose. Zato mislim da ono što dobro funkcioniše u Izrelu nema razloga da ne bude dobro u Srbiji. Nadam se da ćete uspeti da primenite naša iskustva u primeni inovacija, rekao je Miler za Ozonpress.\nMirko Pešić iz Naučnotehnološkog parkapodsetio je da je Izrael vodeća zemlja u primeni inovacija, posebno u poljoprivredi, gde je neplodno zemljište primenom savremenih tehnologija i inovacija, postalo obradivo i plodno zemljište.\n– Gospodin Itan nam je preneo iskustva Izraela u lokalnom ekonomskom razvoju primenom inovacija. Ovo je prvi korak u saradnji sa ambasadom Izraela. Očekujem da ostvarimo nove kontakte sa Izraelom, pogotovo jer je to vodeća zemlja u primeni inovacija, naročito u poljoprivredi. Očekujem da i mi ta iskustva primenimo u našoj praksi. Nastavićemo da uspostavljamo kontakte sa drugim državama kako bi najbolja iskustva doneli u naš grad, rekao je Mirko Pešić.\nGradonačelnik Čačka Vojislav Ilić izrazio je nadu da je ovo samo početak dobre i upešne saradnje sa Izraelom.\n– Naš cilj je da se NTP bavi sa inovacijama, sa otvaranjem novih radnih mesta i stvaranjem novih proizvoda. Očekujem dalju saradnju sa Izrelom imajući u vidu da je već jedna firma, Kavim, u Čačku i cilj je da ih bude u narednom periodu više, rekao je Ilić.\nPrvi sekretar Ambasade Izraela Itaj Milner nije prvi put u Čačku. Naš grad je posetio prošle godine kada je u Domu kulture organizovana projekcija filmova iz ove zemlje.\n– Uživao sam prošle godine i kada se ukazala sledeća prilika ja sam ponovo došao u Čačak, rekao je Milner.


Garčević: Ne možete govoriti o tome kako su SAD vaš strateški partner, a nemate ambasadora u toj zemlji - PORTAL REVIJE FOKUS\n“Imenovanje novih političkih kadrova na upražnjenja mjesta ambasadora bi bio znak nastavka stare prakse i kontiuteta prevlasti politike nad strukom”\nProfesor međunarodnih odnosa na Univerzitetu u Bostonu Vesko Garčević ocijenio je da nova Vlada Crne Gore ima šansu da popravi poljuljano povjerenje kod zapadnih saveznika, jasnim opredjeljenjem u odnosu na evroatlantski kurs zemlje.\nGarčević smatra da je to što nemamo ambasadore na važnim adresama, poput Vašingtona, loš znak za domaćina, ali i za reputaciju države.\n“Ne možete govoriti o tome kako je Amerika vaš strateški partner, a nemate ambasadora u toj zemlji jer se ne možete dogovoriti ko bi to trebalo da bude. To ukazuje da se partijski interesi stavljaju ispred strateških vanjsko-političkih interesa. Volio bih da vidim promjenu u ovom pogledu, iako nijesam optimista”, kazao je Garčević za Radio Slobodna Evropa.\nPrema njegovim riječima, diplomatska mreže trebalo bi da bude depolitizovana.\n“Imenovanje novih političkih kadrova na upražnjenja mjesta ambasadora bi bio znak nastavka stare prakse i kontiuteta prevlasti politike nad strukom”, ocijenio je Garčević.\nOn očekuje bolju kohabitaciju ministra vanjskih poslova Ranka Krivokapića sa predsjednikom države Milom Đukanovićem, nego što je imao njegov prethodnik Đorđe Radulović. Smatra da će presudan uticaj imati politički motiv.\n“To će pomoći da se odblokira proces imenovanja ambasadora. Ovo je manjinska vlada koja zavisi od podrške DPS-a koji će pokušati da obezbijedi uticaj na imenovanja kroz parlament”, zaključio je Garčević.\nTags: Crna GoraSADVesko Garcevic\nPrethodna priča U Njujorku počelo suđenje Mirsadu Kandiću: Optužen da je radio kao regruter i obavještajac za ISIL\nSledeća priča Medvjed se prišuljao čovjeku koji je spavao u šatoru, ne zna se ko je koga više uplašio (VIDEO)


Električni Aiways U5 će predvoditi kineski "napad" na evropsko tržite\n9 Nov 2019 - 15:50 Vesti Link\nSUV kompanije Aiways koji nosi oznaku U5 predvodiće ofanzivu Kine na evropsko tržište električnih automobila.\nKompanija Aiways iz Šangaja je dobila sve potrebne dozvole i sertifikate na osnovu kojih može da u Evropi prodaje svoj električni SUV model U5 dužine 468 cm (ima 140 kW/190KS i 315 Nm, baterije od 63 kWh i autonomiju do 500 km). Prodaja će početi u drugom kvartalu naredne godine kada će U5 predstavljati konkurenta Volkswagen Grupi i Tesli s obzirom na planiranu cenu osnovnog modela od 25.000 evra. Ključne "mete" su Nemačka, Holandija i Norveška.\nModel će se prvo prodavati u Kini, a evropska vezija će biti prilagođena ukusima kupaca na Starom kontinentu. Koštaće oko 28.000 dolara, a uprkos konkurentnoj ceni kompaniju Aiways očekuje veliki izazov koji predstavlja razbijanje predrasuda o kvalitetu kineskih proizvoda. Suosnivač kompanije Fu Qiang smatra da su neke druge kompanije svojim neuspesima kreirale loš imidž.\nMeđutim, on je do sada sarađivao s nemačkim partnerom Rolandom Gumpertom, nekadašnjim Audijevim inženjerom i veteranom autoindustrije. Njihova kompanija Gumpert Aiways sada deluje kao centar za istraživanje i razvoj s bazom u Ingolstadtu.\n"Iako su naši inženjeri uglavnom Kinezi, naš rad je baziran na nemačkoj tehnologiji", poručio je Fu.\nčitanja : 645


Лечић: Услов правне државе поштовање правосудних одлука\nHomeKulturaLečić: Uslov pravne države poštovanje pravosudnih odluka\n21/11/2021Redakcija BALKAN TVKultura, Vesti, za slajder0\n„Nakon svega, posle pravosnažne odluke i Apelacionog javnog tužilaštva, jasno je bilo da neće biti lak proces skidanja užasne i nepravedne ljage sa mog imena. Bio sam spreman na to, ali ne i na ovo besprizorno ponašanje na koje sam prinuđen da odreagujem”, naveo je Lečić u saopštenju.\nOn je dodao da je pravosnažnom odlukom Višeg javnog tužilastva u Beogradu utvrđeno da nikakvog silovanja ni sile nije bilo i da je Danijela Štajnfeld iznela neistine, prenosi Tanjug.\nEkipa predstave „64” autorke Tene Štivičić, u režiji Alise Stojanović i produkciji Ateljea 212 iz Beograda odustala je pre dva dana od učešća u aktivnostima Susreta pozorišta/kazališta u Brčkom pošto je član festivalskog žirija glumac Branislav Lečić, za koga su naveli da se u medijima bavi maltretiranjem koleginice Danijele Štajnfeld i da ga ne mogu smatrati osobom koja može da ocenjuje njihov rad.\nSa festivala su se nakon toga iz istog razloga povukli reditelj predstave „Šindlerov lift” Kokan Mladenović i pisac Darko Cvijetić.\n„Branislav Lečić nije osuđen po optužbama za silovanje naše koleginice Danijele Štajnfeld, ali je sve u vezi tog slučaja stavilo, u najmanju ruku, ogromnu moralnu hipoteku nad njegov lični i umetnički integritet”, naveli su Mladenović i Cvijetić.\nPešić o spisku: Sutra ćemo imati jasniju sliku ko od igrača je na raspolaganju


Konferencija "Menadžment bezbednosti sportskih takmičenja" - Fakultet za sport\nKonferencija „Menadžment bezbednosti sportskih takmičenja“\nHome/Servis/Vesti/Konferencija „Menadžment bezbednosti sportskih takmičenja“\nNasilje na sportskim borilištima predstavlja jedan od gorućih problema srpskog sporta, a deo odgovora, na pitanja kako preventivno delovati i preduprediti incidente na našim stadionima i u sportskim dvoranama, trebalo bi da donese naučna konferencija koju organizaciju Fakulteta za sport i Nacionalna sportska akademija „Vasil Levski“ iz Sofije. Četvrta međunarodna konferencija „Menadžment bezbednosti sportskih takmičenja“ održaće se u hotelu „Hajat“ (sala „Kristalna dvorana“) u petak, 02. juna, u 10,00 časova i okupiće veliki broj stručnjaka iz ove oblasti.\nMeđu predavačima će se naći Paolo Gomeš iz direktorata Saveta Evrope, Stiv Frosdik nezavisni ekspert i predstavnik UEFA, Ljubisav Sekulić, predsednik Komisije za stadione, bezbednost i sigurnost Fudbalskog saveza Srbije i Dragan Mijatović zamenik načelnika Odeljenja za praćenje i sprečavanja nasilja na sportskim priredbama Uprave policije u sedištu MUP.\nOvo će biti četvrta naučna konfenrencija u organizaciji Fakulteta za sport sa ovom tematikom, a o značaju ovog događaja govori i podatak da će među gostima biti Božidar Maljković, predsednik Olimpijskog komiteta Srbije, Aleksandar Šoštar, predsednik Sportskog saveza Srbije, Brankica Janković, poverenica za zaštitu ravnopravnosti, Tim Kartrajt, šef misije Saveta Evrope, brojni predstavnici granskih sportskih saveza kao i dekani srodnih fakulteta iz regiona.\n– Organizacija ovakvih naučnih konferencija je još jedan od načina na koje pokušavamo da damo doprinos našem sportu. Bezbednost sportskih događaja je od strateškog značaja kako za organizatore, tako i za državu u kojoj se to takmičenje odigrava. Sportski događaji su prilika za realizaciju napada različite vrste, a poseban problem su odnosi među navijačima. Zato je stvaranje uslova za održavanje sportskih događaja u skladu sa najvišim bezbednosnim standardaima postao imperativ. Ova konferencija bi mogla da bude korak u budućnost, sa ciljem da nauka doprinese humanijem pristupu i odnosu prema sportu. Iskustva i ideje, koje ćemo biti u prilici da čujemo, će svakako biti dragocene – konstatovao je prodekan Dragan Atanasov.\nNakon plenarne sesije, biće prezentovano 19 naučnih radova. Zainteresovana javnost koja nije u prilici da dođe na konferenciju, moći će da prati ceo događaj putem LIVE STREAM-a na sajtu našeg fakulteta.\nViše informacija o konferenciji možete pročitati OVDE.\nNatalija Divac\t2017-05-30T16:44:08+00:00


SLOVENIJA POČELA DA PODIŽE OGRADU PREMA HRVATSKOJ - Magločistač\nPočetna Aktuelno SLOVENIJA POČELA DA PODIŽE OGRADU PREMA HRVATSKOJ\nTanjug/AP (Darko Bandić)\nSLOVENIJA POČELA DA PODIŽE OGRADU PREMA HRVATSKOJ\nPostavio/la: MagločistačObjavljeno: 11.11.2015 Kategorija: AktuelnoNema komentara\nSlovenija je danas počela da podiže žičanu ogradu prema Hrvatskoj da bi sprečila nekontrolisani ulazak izbeglica, javio je AP.\nKonvoj vojnih kamiona sa žicom za ogradu stigao je rano jutros u slovenačko selo Veliki Obrez u blizni granice sa Hrvatskom, navela je američka novnska agencija.\nVojnici su počeli da odmotavaju žicu i postavljaju ogradu duž slovenačke strane reke Sutle koja razdvaja Sloveniju i Hrvatsku.\nSlovenački premijer Miro Cerar izjavio je juče da će Slovenija u narednim danima postaviti „privremene tehničke prepreke“ na svojoj granici sa Hrvatskom kako bi bolje upravljala prilivom migranata, ali neće zatvoriti granične prelaze.\nPrema njegovim rečima Slovenija je odlučila da u narednim danima počne sa izgradnjom privremenih tehničkih prepreka na šengenskoj granici sa Hrvatskom.\nCerar je rekaod a će te prepreke, uključujući ograde ako bude potrebno, imati za cilj usmeravanje migranata ka graničnim prelazima, ali granice neće biti zatvortene.\nViše od 170.000 migranata i izbeglica sa Bliskog istoka, Azije i Afrike ušlo je u Sloveniju od sredine oktobra, kada je Mađarska zatvorila svoju južnu granicu sa Hrvatskom preusmerivši njihov priliv ka Sloveniji.\nPrethodno, Rojters je javio da su kamioni sa žicom za ogradu stigli su u slovenačko selo Veliki Obrez u blizni granice sa Hrvatskom.\nPrema rečima fotografa britanske novinske agencije, u selu se nalazi veći broj vojnika i policajaca, koji čekaju da uskoro krenu sa podizanjem ograde.\nU Sloveniju ušlo 7.450 izbeglica\nPosle blagog pada broja izbeglica koje stižu u Sloveniju poslednjih dana, u utorak se taj broj popeo di 7.450, saopštila je danas policija.\nJutros je do 6.00 sati ušlo 2.230 izbeglica, čime je ukupan broj od sredine oktobra povećan na 179.300.\nKamp u Šentilju je najopterećeniji, pošto je u njega jutros stiglo 2.580 izbeglica.\nI dalje funkcioniše izbeglički koridor preko Hrvatske i Slovenije\nOd ponoći do devet časova u Hrvatsku je ušlo nešto više od 3.000 izbeglica i migranata, a u prihvatnom centru u Slavonskom Brodu trenutno se nalazi njih više od 2.000, saopštio je jutros hrvatski MUP.\nIako je Slovenija za danas najavila početak postavljanja žičane ograde na delu granice s Hrvatskom, prema podacima s terena, i dalje se odvija nesmetan prolazak izbeglica iz Srbije, preko Hrvatske u Sloveniju, i dalje prema zemljama zapadne Evrope.


Zvezda u derbiju slomila otpor Nišlija, Partizan ipak pobedio u Surdulici\nNaslovna / Fudbal / Domaci fudbal / Zvezda u derbiju slomila otpor Nišlija, Partizan ipak pobedio u Surdulici\n2018-07-29 21:09 > 21:09\nOba večita rivala zabeležila pobedu pred nove evropske izazove.\nCedevita ne staje, još jedan Amerikanac na radaru\nVečerašnjim utakmica završeno je drugo kolo Superlige Srbije. Fudbaleri Crvene zvezde trijumfovali su nad Radničkim iz Niša rezultatom 2:0.\n"Crveno-beli" su bili bolji rival u prvom delu meča kada su i stekli prednost kontroverznim golom Milana Rodića u devetom minutu igre.\nFudbaleri Radničkog su signalizirali ofsajd, ali se linijski sudija nije oglasio. Usledila je nešto bolja i povezanija igra gostiju koji su pokušavali da ugroze gol Milana Borjana, ali bez uspeha. Svaku dilemu oko pitanja pobednika otklonio je Ben udarcem sa penala u 92. minutu meča.\nIgrači Partizana uspeli su da osvoje prve bodove u novoj sezoni Superlige pošto su u Surdulici pobedili Dinamo iz Vranja rezultatom 1:0. "Crno-beli" su bili bolji rival tokom čitavog toga meča, ali u prvom poluvremenu nisu uspeli da probiju odbranu Vranjanaca bez obzira na to što su pretili preko Ožegovića, Valijentea i Pantića.\nMožda i ključni momenat utakmice desio se u 59. minutu kada je sudija podelio žute kartone Ožegoviću i Đuriću, a fudbaleru Dinama je to bio drugi, pa je zaradio isključenje. Krenuli su igrači Partizana na sve ili ništa, imali prečku Zdjelara u 78. minutu, da bi konačno zatresli mrežu golom Ognjena Ožegovića šest minuta kasnije iz lepe akcije sa desne strane.\n"Večiti" se naredne nedelje okreću evropskim izazovima, Zvezda ide na megdan Suduvi, dok će Partizan gostovati Trakaiju.\nEvropski derbi Zvezde i Radničkog (SASTAVI)\nĐukić napada Novajliju (SASTAVI)\nOlga: Tenis je moj život, ne igram ga da bih bila model\nInter našao novog Dekija Stankovića\nPrethodna Đukić napada Novajliju (SASTAVI)


Pejović: Crna Gora među prvima definisala odgovor na svih 17 ciljeva održivog razvoja - Vijesti.me\n"CILJ DA PREGOVORI SA EU NE BUDU TRKA SA VREMENOM"\nFoto: Ministarstvo evropskih poslova Autor: Dejan Peruničić\nCrna Gora je jedna od prvih zemalja koje su u potpunosti definisale odgovor na svih 17 ciljeva održivog razvoja\nTo je ocijenio ministar evropskih poslova Aleksandar Andrija Pejović na skupa koji su u Budvi organizovali Ministarstvo evropskih poslova i Sistem Ujedinjenih nacija, posvečenog pristupanju EU i ostvarivanju Agende održivog razvoja UN do 2030. godine.\nOn je ukazao na jasnu povezanost pregovaračkog procesa i dostizanja Ciljeva održivog razvoja.\n„Naš cilj je da pregovori o pristupanju ne budu samo trka s vremenom ili štrikiranje obaveza nego da na zaista temeljit način, uzimajući u obzir Ciljeve održivog razvoja, na kvalitetan način pripremimo Crnu Goru da bude država članica EU koja doprinosi ostvarivanju Agende održivog razvoja do 2030“, kazao je Pejović.\nNa skupu su učestvovali pregovarači, šefovi i sekretari radnih grupa za pregovaračka poglavlja, šefica pregovaračke strukture Srbije, predstavnici Delegacije EU, kao i predstavnici Sistema UN.\nKako je saopšđteno u zajedničkom saopštenju Ministartva i Sistem UN, šef sektora za saradnju u Delegaciji EU u Crnoj Gori Herman Špic, kazao je da je EU prepoznala važnost Agende u obezbjeđenju kvalitetnog života i održive budućnosti za sve ljude. Špic je, kako se navodi, podsjetio da EU na dva načina doprinosi ostvarivanju Agende 2030 – kroz integrisanje Ciljeva održivog razvoja u okvir evropske politike i kroz sprovođenje Agende od 2020. Poručio je da države članice moraju raditi zajedno s EU, kako bi obezbijedile primjenu politika na nacionalnom nivou.\n„Prevashodni cilj obje agende je unapređenje kvaliteta života građana Crne Gore. Zbog toga je sinhronizacija dvije strateške agende suštinski važna i zaključci do kojih smo došli tokom ova dva dana sigurno će pomoći dodatnom usklađivanju dva razvojna plana, budući da smo uspjeli da jasno identifikujemo podudarnosti, tačke presjeka, mogućnosti optimizacije resursa, prostor za unapređenje politika, ali i neiskorištene mogućnosti“, kazala je stalna koordinatorka Sistema UN u Crnoj Gori Fiona Mekluni.\nPored procesa pristupanja EU, Crna Gora je, kao jedna od 193 članice UN, usvojila Agendu održivog razvoja do 2030. zasnovanu na 17 Ciljeva održivog razvoja. Skup je organizovan u okviru globalnog procesa integracije Ciljeva održivog razvoja u nacionalne politike pod nazivom „Uključivanje u glavne tokove, ubrzavanje i podrška u implementaciji politika“ (MAPS), uz podršku regionalnog centra UNDP u Istanbulu.\nUN Crna Gora\nZAJEDNIČKI ODBOR ODOBRIO


Autosedišta za sve mladenovačke bebe! (FOTO) - alo.rs\nAutosedišta za sve mladenovačke bebe! (FOTO)\nAUTOR: Alo.rs/N.A. DATUM I VREME: 30.10.2020. 21:51\nProjekat „Autosedište za svako dete“ u opštini Mladenovac realizuje se pune četiri godine\nMladenovac, Foto: Printscreen\nKomisija za bezbednost saobraćaja na putevima Gradske opštine Mladenovac organizovala je još jednu dodelu dečijih autosedišta za roditelje novorođenih mladenovačkih beba. Projekat „Autosedište za svako dete“ u opštini Mladenovac realizuje se pune četiri godine i do sada je podeljeno više od 2000 sedišta. Današnjoj dodeli autosedišta, koja je organizovana uz poštovanje svih mera prevencije usled aktuelne epidemiološke situacije, prisustvovali su i predstavnici Sekretarijata za saobraćaj Grada Beograda sa kojim opština Mladenovac ima odličnu saradnju.\n„Aktivnosti koje Komisija za bezbednost saobraćaja Gradske opštine Mladenovac i Sekretarijat za saobraćaj realizuju u narednom periodu biće intezivirane budući da nam je zajednički cilj povećanje bezbednosti svih učesnika u saobraćaju. Sa opštinom Mladenovac imamo odličnu saradnju i ovom prilikom želim da pohvalim ljude u ovoj opštini koji se zaista trude, kontaktiraju nas u vezi sa svim problemima i nastoje da ih zajednički rešavamo. Podatak da svako novorođeno dete u opštini Mladenovac dobija na poklon autosedište nas posebno raduje budući da je to jedini bezbedan način prevoza dece u automobilu, a činjenica da u opštini Mladenovac, od kada se ovaj projekat realizuje, nema nastradale dece u saobraćaju, govori nam u prilog tome da radimo pravu stvar“, rekao je Marko Ikonić, predstavnik Sekretarijata za saobraćaj Grada Beograda.\n„Upotreba dečijih autosedišta u opštini Mladenovac značajno je povećana u poslednjih nekoliko godina, a verujem da je tome, dobrim delom, zaslužna i naša akcija. Takođe, želim da istaknem da od početka 2020. godine na teritoriji opštine Mladenovac nema nijednog nastradalog učesnika u saobraćajnim nezgodama što nas motiviše da nastavimo sa redovnim aktivnostima ali i da se potrudimo da još više utičemo na podizanje svesti naših sugrađana kada je bezbednost saobraćaja u pitanju. Zahvaljujem Gradskom sekretaru Dušanu Rafailoviću, gospodinu Marku Ikoniću i svim njihovim saradnicima na tome što su prepoznali naš trud i što nam pomažu u ovome što radimo“, rekao je Stefan Ivanović, član Komisije za bezbednost saobraćaja na putevima Gradske opštine Mladenovac.\nEPISKOP ATANASIJE U SUZAMA Amfilohije mi je rekao: Nisam dobro, bojim se da je ono... Nije hteo da izgovori tu reč!\nNAJKRAĆA REKA U EVROPI IZVIRE U PODNOŽJU TARE Zbog svoje dužine dobila je novo ime (FOTO)\nDrama na Pančevačkom mostu, vozač jedva dovezao putnike do prve stanice\nAutomobilom vozio po pešačkoj stazi, pa je krenuo niz stepenice! Evo šta se u stvari desilo (FOTO)


Na koji način mame mogu da povrate formu nakon porođaja - Moje dete\nPočetna Zdravlje Na koji način mame mogu da povrate formu nakon porođaja\nPorođaj je velika stvar u životu svake žene, ali novopečene mame dobro znaju da pored velike radosti koje ovaj čin donosi, nastaje i postporođajni period povratka u formu, što nije nimalo naivan zadatak nakon 9 meseci trudnoće. Povratak u formu podrazumeva pre svega fizički oporavak od drugog stanja, što uključuje blage sportske aktivnosti i povratak nekim starim navikama.\nU nastavku donosimo nekoliko predloga za brz i uspešan povratak u formu nakon porođaja, a sigurni smo da nove aktivnosti u vašoj svakodnevici mogu prijati i vama, a i novom članu vaše porodice.\nProgram umerene fizičke aktivnosti za brži povratak u formu\nOdgovarajući program fizičke aktivnosti ima izuzetno pozitivne efekte na novopečene mame, u njihovom postporođajnom periodu. Ističemo odgovarajući program vežbanja, jer je nakon porođaja telo još uvek osteljivo, pa jaki treninzi i forsiranje organizma ne dolaze u obzir. Iako je vežbanje poslednja stvar o kojoj žene razmišljaju nakon porođaja, aktivnost kao što je medicinski fitnes bi ipak trebalo uvrstiti u nedeljni plan i program, kako zbog fizičkog, tako i zbog psihičkog zdravlja.\nPažljivo sa treninzima!\nPreporuka je da se vežbanje realizuje prema programu namenjenom porodiljama, a ukoliko imate tu mogućnost da trenirate uz nadzor stručnog lica, efekti će sigurno biti znatno bolji. Osim što ćete ubrzati jačanje stomačnih mišića i gubitak viška kalorija, poboljšaćete kondiciju, smanjiti rizik od postporođajne depresije, izbeći ćete stres i doprinećete boljem osećaju tokom celog dana.\nVažno je napomenuti da se fizička aktivnost može upražnjavati samo ukoliko se osećate dobro, odnosno ukoliko je porođaj prošao u najboljem redu bez problema po izlasku iz porodilišta. U svakom drugom slučaju konsultujte lekara, i slušajte svoje telo, jer će vam ono najbolje signalizirati koje su njegove granice izdržljivosti u ovom osetljivom periodu.\nVoda, proteini i povrće – važan deo postporođajnog oporavka\nUporedo sa fizičkom aktivnošću, trebalo bi da povedete računa o ishrani i unosu tečnosti u organizam. Dobro je poznato da se unos vode uvek preporučuje svima, ali porodiljama je to naročito potrebno jer tako smanjuju osećaj gladi i izbegavaju prejedanje. Kada organizujete svoje obroke, nastojte da ih rasporedite u više manjih obroka tokom dana, tako da sve vreme budete siti ali da istovremeno jedete zdravo. To podrazumeva dosta proteina, voća i povrća, a osim za vaše telo i bolji izgled, ovakva ishrana je važna i za bebu koju dojite.\nUgljene hidrate koje ste možda prekomerno unosili u trudnoći kroz slatkiše, peciva i druge ne tako zdrave poslastice, sada bi trebalo da izbacite iz jelovnika. Određena količina je potrebna organizmu i prihvatljiva je, ali prejedanje slatkišima iz čistog užitka negativno će uticati na vaš izgled, a osim toga, imaćete osećaj težine u telu koji vam u postporođajnom periodu zaista nije potreban.\nZa početak, ograničite unos na 50 grama dnevno, a nakon dve nedelje ga povećajte na 75 grama, i finalno na 100, posle čega bi trebalo da se zaustavite na ovoj količini. Čak i kada vratite željenu kilažu, budite oprezni sa ugljenim hidratim koji vrlo lako ostavljaju tragove u vidu opuštenog stomaka i nezategnutih nogu.\nNađite vreme za frizuru i manikir\nIako je ulepšavanje poslednja stvar o kojoj majke razmišljaju tokom prvih meseci nakon porođaja, svaka od njih s vremena na vreme treba priuštiti sebi šetnju sa drugaricama, odlazak kod frizera ili dobar manikir.\nOve stvari je teško realizovati često sa malom bebom u kući, ali barem jednom nedeljno izdvojite dva sata za sebe jer će to značajno uticati na vaše raspoloženje, iako se radi samo o isfeniranoj kosi i lepim noktima. Dolazak bebe svakako podrazumeva određena odricanja, ali nikako ne zahteva od žene da zaboravi na lep izgled i uredno stilizovnje.\nOvo su najvažniji saveti za povratak u formu i dobro raspoloženje nakon porođaja, a ono što je najvažnije, jeste da budete realni i iskreni prema sebi. Treba da znate da je ovaj period iscrpan i težak, pa ne očekujte povratak stare linije tokom noći. To ujedno znači da zvezde sa naslovnica ne treba da vam budu uzori, jer postporođajno mršavljenje za 10 dana nije prirodno.\nNa ovaj način ćete povratiti sopstveno samopouzdanje, a vaše lično zadovoljstvo će se pozitivno odraziti i na bebu i druge članove porodice. Posvetite se prvenstveno svom detetu, a slobodno vreme koje izdvojite za sebe iskoristite za lagan trening i pripremu zdravih obroka koji su odličan saveznik za zdrav život.\nPrethodni članakTreći nagradni likovni konkurs “BLACE DRAINCU” 2019\nSledeći članakDečji literarni konkurs “Daću vam savet”


Pripreme za radio-goniometrijsku sekciju – Radio klub YU1ABH/YT2W\nAmaterska radio-goniometrija je tehnika pronalaženja skrivenih radio-predajnika. Na unapred određenom prostoru, koji je obično u prirodi, ali može biti i park postavi se nekoliko predajnika, koji su skriveni da se ne mogu videti a radio-goniometristi imaju cilj da ih pronađu u što kraćem vremenu. S obzirom da se predajnici ne vide, potraga se obavlja uz pomoć ručnog radio-prijemnika.\nRadio-prijemnici koji se upotrebljavaju za goniomerisanje su jednostavne konstrukcije, jeftini su, a mnogi goniometristi ih i sami prave, što je takođe zanimljivo za one koje interesuje elektronika.\nNaš radio-klub se priprema da aktivnije promoviše ovu disciplinu među mladima u Užicu. Danas je održana i prva prezentacija sa nekoliko mladih uzrasta do šestog razreda osnovne škole.\nPrvi utisci su da je deci to veoma zanimljivo i da itekako ima smisla razvijati ovakvu aktivnost među mladima. Radio-klub je skromno opremljen i nadamo se da ćemo uspeti da nabavimo potrebnu opremu da bismo mogli da radimo sa više dece, pa i da organizujemo takmičenja.\nRadio-amateri radio-goniometriju najviše promovišu među decom, jer je to disciplina kojom ona mogu da se bave i bez velikog tehničkog znanja, ali ona u stvari obuhvata sve uzraste, naročito u takmičarskim kategorijama.\n« O užičkim radio-amaterima na TV Zum Podignut stepen pripravnosti zbog najavljenih padavina »\n13. maja 2019. at 09:42\nPedjo polaganja isita ima, u Savezu su postojale brosure i ispitna komisija, ima i diplome! Zelim vam puno uspeha u naj lepsoj radio amaterskoj disciplini!\nOstavite odgovor na Dejan, YU1AS Odustani od odgovora


Uspješno realizovana In house obuka "Vještine komunikacije-rad sa strankama"\nMostar, 20. decembar 2019. godine\nU Mostaru u prostorijama Ministarstva unutrašnjih poslova HNKdana 20.12.2019. godine, uspješno realizovana jednodnevna inhouse obuka „Vještine komunikacije-rad sa strankama“ u organizaciji Agencije za državnu službu FBiH.\nCilj je bio da polaznici poboljšaju komunikaciju sa strankama, upoznaju komunikacijske modele i alate, koji će im omogućiti rješavanje neugodnih konfliktnih situacija, te olakšati rad sa različitim tipovima stranaka, kako bi se izbjegli svi eventualni nesporazumi.\nPolaznici su tokom obuke, uz praktične vježbe, obradili module: Osnove komunikacije, Komunikacija i kultura poslovnog ponašanja, Vještine komuniciranja sa strankama i rješavanje konfliktnih situacija.\nPredavač na radionici bila je, Maja Vlaho, eksterni trener ADS FBiH.\nUsvojene vještine će pomoći polaznicima da koriste stečena znanja u potpunosti i da se mnogo efikasnije snalaze u problemskim i zahtjevnim situacijama na radnom mjestu.


Brz pristup Office datotekama u pregledaču - Office podrška\nBrz pristup Office datotekama u pregledaču\nLokacija Office Online je besplatna proširenje za ivice i Chrome, koja vam omogućava jednostavan pristup Office aplikacije i dokumentima bilo gde na vebu. Možete brzo da pristupite i uređujete Word, Excel, PowerPoint i druge Office dokumente direktno iz ivice ili Chrome pregledače, bez otvaranja aplikacije na računaru.\nProširenje čuva praćenja i površine sve nedavnih dokumenata koje ste otvorili uz Office Online, da biste brže pronašli dokumente i da prevučete i otpustite dokumente da biste ih otvorili na mreži.\nPronađite oznaku na lokaciji Office Online\nKliknite na ovu vezu, ili idite na prodavnicu Veb Chrome u pregledaču Chrome i potražite oznake tipa datoteke Na lokaciji Office Online.\n2. u prozoru za Office Online, odaberite dodali u Chrome na gornjoj desnoj strani prozora.\n3. potvrdite da želite da instalirate oznaku tipa tako što ćete izabrati stavku Dodaj proširenje.\nDa biste dobili oznaku za ivice kliknite na ovu vezu, ili idite na Microsoft Store u operativnom sistemu Windows i potražite Na lokaciji Office Online aplikacija.\nIzaberite Preuzmite aplikaciju, a kada se instalira oznaku tipa, izaberite stavku Pokreni.\n3. Izaberite ga uključite, kada dobijete prozoru za potvrdu.\nPrijavite se u Office Online oznaka tipa datoteke\nHvala vam što ste instalacije sistema Office Online lokala. Prijavite se da biste dobili punu pogodnosti oznaku tipa:\nJednostavno pristupite svoje omiljene aplikacije kao što je Word i Outlook, direktno iz pregledača.\nBrzo otpremanje i počnite da radite sa dokumentima na vebu.\nPreuzimanje liste najnovijih dokumenata koje ste radili.\nIzaberite ikonu lokala na gornjoj desnoj strani pregledača.\nPrijavite se pomoću Microsoft naloga (MSA) ili poslovnog ili školskog naloga.\nNiste sigurni koji nalog da koristim? Pogledajte koji nalog da koristim sa sistemom Office i zašto mi je potrebna?\nNe mogu da zapamtite informacije o nalogu? Pogledajte zaboravio korisničko ime ili lozinku za nalog koji koristim sa sistemom Office.\nAko ste nastavnika ili učenika, uverite se da se prijavite pomoću školske e-adresu da biste pristupili aplikacije i alatke uključene u škole pretplatu. Možda ćete moći da koristite Word, Excel, PowerPoint, OneNote, Microsoft Teams i dodatne učionicom alatke za obavljanje posla i sarađujete sa drugima. Više informacija potražite u članku ovu stranicu.\nOtvaranje Office Online aplikacija i dokumenata\nKada se prijavite, izaberite oznaku na lokaciji Office Online na produženja meniju na vrhu desno od pregledača.\nIz padajućeg menija, otvorite bilo koju od aplikacije ili dokumente koje ste nedavno koristili.\nIzaberite stavku otpremanje i otvaranje da biste odabrali neku Office datoteku sa računara pošaljete u OneDrive, a otvorite u odgovarajući Office Online aplikacija.\nPrvi koraci u aplikaciji Outlook na vebu\nCentar za pomoć Microsoft Teams\nCentar za pomoć OneDrive\nPosetite lokaciju Office Online Answers zajednice


Bivši model optužuje Trampa: Gurnuo mi je jezik...bilo je to 5. septembra FOTO - mediji.net\nBivši model optužuje Trampa: Gurnuo mi je jezik...bilo je to 5. septembra FOTO\nLondon, Njujork -- Bivša manekenka je optužila američkog predsednika za seksualni napad koji se, kako tvrdi, dogodio pre više od 20 godina na Otvorenom prvenstvu SAD u tenisu.\nU ekskluzivnom intervjuu britanskom Gardijanu, Ejmi Doris kaže da ju je Tramp zaustavio u blizini toaleta VIP lože koju koristi na US openu, 5. septembra 1997. godine.\nEjmi je tada imala 24 godine i tada joj je, kako tvrdi, američki predsednik gurnuo jezik u grlo, pritisnuvši je tako da nije mogla da se pomeri i "dodirujući je po celom telu".\nprema njegovim rečima, na ove mere imaće pravo i privredni subjekti koji su osnovani posle 15. marta, odnosno koji su osnovani do 20. jula.Preko 1300 vesti\nSeverna Koreja nije dala nikakve indicije u utorak da se pomerila bliže ka denuklearizaciji, u nastupu predstavnika te zemlje tokom poslednjeg dana zasedanja Generalne skupštine Ujedinjenih nacija."U sadašnjem svetu, gde je prepotentni ponos zapravo na snazi, pravi mir može se zaštititi samo...\nMiloš Degenek je dodao da će ekipa učniti sve da izbori četvrti uzastopni plasman u grupnu fazu evropskog takničenja.Zvezdin defanzivac istakao je da nije bitno gde se igra utakmica jer je cilj isti."Svesni smo da nam pobeda donosi još jedno učešće u evropskim takmičenjima, četvrto u nizu. Bio bi...\nNa debati su svoje stavove suočili republikanski predsednik Donald Tramp i kandidat demokrata Džo Bajden.Očekivan, republikanci su hvalili nastup Trampa, a demokrate Bajdena.Međutim, mnogi gledaoci su oštro kritikovali "glasnu i haotičnu" debatu, uključujuci Keren Atija, urednicu stranice u...\nItalijan "slomio" Nišikorija i zakazao duel sa Nadalom - Sport\nItaljan Stefano Travalja naredni je protivnik Rafaela Nadala.\nUŽIVO: PARTIZAN POČINJE SEZONU TEŠKIM ISPITOM U ŠPANIJI: Dočekali su crno-beli novu sezonu posle najduže pauze\nPartizan protiv Huventuda počinje sezonu


"Jačati saradnju Srpske i Bjelorusije" | Banjaluka.net\n“Jačati saradnju Srpske i Bjelorusije”\nPotpredsjednik Vlade Republike Srpske Srebrenka Golić, koja predvodi delegaciju Republike Srpske u dvodnevnoj zvaničnoj posjeti Bjelorusiji, razgovarala je danas u Minsku sa potpredsjednikom Vlade Republike Bjelorusije Vladimirom Dvornikom.\nNa sastanku kojem je prisustvovao i ministar poljoprivrede, šumarstva i vodoprivrede Republike Srpske Boris Pašalić, ministar prirodnih resursa i ekologije Bjelorusije Andrej Hudik i predstavnik Ministarstva poljoprivrede i hrane Bjelorusije Aleksej Bogdanov razgovarano je o mogućoj saradnji Republike Srpske i Bjelorusije.\nGolić je upoznala svog bjeloruskog kolegu sa trenutnom političkom i ekonomskom situacijom u Republici Srpskoj i BiH i istakla da je Srpska nakon proteklih opštih izbora u rekordnom roku formirala vlast i donijela ključne akte za njeno funkcionisanje.\nGolićeva je izrazila nadu da je ova posjeta početak intenzivnije saradnje sa Bjelorusijom, prvenstveno u oblasti turizma, poljoprivrede, poljoprivredne i šumske mehanizacije, razmjene studenata i akademskog osoblja, kao i u drugim sferama.\nPotpredsjednik Vlade Bjelorusije Vladimir Dvornik zahvalio je delegaciji Republike Srpske na dolasku, ali i na konkretnim prijedlozima kada je riječ o saradnji, što, kako je rekao, samo pokazuje ozbiljnost u namjeri predstavnika vlasti u Republici Srpskoj da dodatno poboljšaju život svojih građana.\nPotredsjednik Dvornik izrazio je želju da u što skorije vrijeme predstavnici Ministarstva poljoprivrede Bjelorusije posjete Republiku Srpsku i lično se uvjere u mogućnosti koje ona nudi, nakon čega bi se moglo govoriti i o konkretnim koracima i potpisivanju sporazuma o saradnji između Republike Srpske i Bjelorusije.\nOn je izrazio zadovoljstvo što Srpska nema carinskih barijera u izvozu prizvoda, što predstavlja, kako je rekao, korak bliže zajedničkoj saradnji i plasiranju eventualnih zajedničkih proizvoda na druga tržišta.\nPotpredsjednik Bjelorusije izrazio je želju da u što skorije vrijeme ugosti i delegaciju privrednika iz Republike Srpske koji bi došli da sa svojim kolegama iz Bjelorusije razgovaraju o konkretnoj saradnji, posebno kada je riječ o poljoprivrednim proizvodima koji bi našli svoje mjesto na policama u Bjelorusiji i obrnuto.\nGolićeva je upoznala svog bjeloruskog kolegu sa radom predstavništava koje Srpska ima u Evropi i svijetu i izrazila nadu da bi jedno takvo moglo da se otvori i u Bjelorusiji.\nSastanku sa potpredsjednikom Vlade Bjelorusije prethodio je sastanak delegacije Srpske u Ministarstvu za prirodne resurse i zaštitu životne sredine Bjelorusije. Na sastanku se razgovaralo o konkretnim vidovima moguće saradnje, prvenstveno kada je riječ o upravljanju otpadom i zaštiti životne sredine.\nMinistar za prostorno uređenje, građevinarstvo i ekologiju Srebrenka Golić je rekla da je fascinirana sa čistoćom na ulicama Minska i izrazila nadu da bi i Republika Srpska mogla da iskoristi iskustva koje Bjelorusija ima u oblasti upravljanja otpadom.\nMinsk se nalazi među 3 najčistija grada u svijetu. Ministar za prirodne resurse i zaštitu životne sredine Bjelorusije Andrej Hudik upoznao je delegaciju Srpske da ta zamlja raspolaže sa mnogo zaštićenih prirodnih područija te da je 9% teritorije Bjelorusije pod zaštitom. Golić je svog bjeloruskog kolegu upoznala sa prirodnim ljepotama sa kojima Srpska raspolaže i napomenula da Srpska ima nešto malo manje od 1% teritorije koja je pod zaštitom.\nDelegacija Republike Srpske obišla je danas i najveću fabriku koja se bavi razdvajanjem otpada na području Minska. Srpska još uvijek nema razvijen sistem razdvajanja otpada, a primjeri koji se mogu vidjeti u Minsku pomoći će nadležnima da u narednom periodu urede i tu oblast.\nMinistar Bjelorusije pozdravio je mjere koje Srpska želi da uvede novim Zakonom o upravljanju otpadom, prvenstveno kada je riječ o uvođenju naknada za posebne kategorije otpada, kao što su plastične kese, gume, električni i elektronički otad, akumulatori, baterije i otpadna ulja. On je istakao da se u Bjelorusiji takve mjere već odavno primjenjuju i da su se pokazale kao pun pogodak, kada je riječ o prevenciji nastanka otpada i korišćenju prirodnih materijala.\nDelegacija Republike Srpske koju predvodi potpredsjednik Vlade Srebrenka Golić svoju dvodnevnu posjetu Bjelorusiji završiće posjetom hidrometeorološkom zavodu.


"Zelenije" poslovanje uz pomoć Cisco tehnologije\nNova platforma (Cisco’s Global Climate Change Meeting Platform), koja uključuje Cisco TelePresence, audio i konferencijske servise, napravljena je tako da pomogne delegatima širom sveta da istovremeno diskutuju, bez gubljenja vremena i novca na službena putovanja do Danske.\nOna će povezivati konferencijsku dvoranu Bella Center u Kopenhagenu sa nizom državnih, UN i Cisco predstavništava širom sveta putem privatne IP mreže.\nUz pomoć TelePresence uređaja predstavnici vlada, vladinih i nevladinih organizacija, kao i predstavnici medija, moći će po prvi put da prisustvuju značajnim sastancima i pregovorima o klimatskim promenama iz sopstvenog doma ili drugih lokacija u Kopenhagenu.\nCisco platforma omogućava direktan audio, video i Internet prenos događaja u konferencijskim prostorijama na 12.000 – 15.000 adresa delegata iz više od 192 zemlje, kao i na 3.000-4.000 adresa medijskih predstavnika širom sveta. Montirana platforma za pregovore biće dostupna ministrima, pregovaračima i investitorima tokom 2010. godine.\n„Najveća prednost ovakvog pristupa pregovaranju je redukovanje emisije gasova. Zbog globalne konferencije kao što je ova čak 92 procenta štetnih gasova emituje se zbog avio transporta učesnika na i sa događaja. Očigledno, ove godine ti procenti će biti znatno niži, jer će mnogi prisustvovati virtuelno. To je jedan od direktnih primera pozitivnog uticaja tehnologije. Druga prednost je što je sada omogućeno i zemljama „trećeg sveta“ kojima su ranije službena putovanja bila veliki trošak, ravnopravno učestvovanje na konferenciji. Postoji veliki broj lokacija širom sveta odakle je moguće prisustvovati dešavanjima u Kopenhagenu“ – rekao je Svend Oling iz danskog Ministarstva inostranih poslova.\nTehnologija ima veoma bitnu ulogu u „hvatanju u koštac“ sa svetskim klimatskim promenama. Porast video saobraćaja, virtualizacije i objedinjenih komunikacija u velikoj meri pomaže da se smanji količina energije kao i potreba za dugim putovanjima, istovremeno pružajući efikasniji način života u skladu sa principima održivog razvoja.\nTags Cisco, Kopenhagen, TelePresence\n← TURNIR PES 2010: Najbolji igrači pokupili vredne nagrade → Dodeljene nagrade “PETAR DAMJANOVIĆ”


March Madness: Vilanova baražnom paljbom srušila Vest Virdžiniju | Double - Double\nMarch 24, 2018 Rastko Marjanović\tLeave a comment\nOdlična ekipa Vilanove večeras je slavila nad Vest Virdžinijom, te se tako pridružila ekipama koje su izborile plasman u narednu rundu!\nFoto: Villanova MBB/Twitter\nVilanova je slavila sa naizgled ubedljivih 90:78, međutim, meč je tokom svog većeg dela bio u egalu. Sredinom drugog poluvremena Vilanova je preuzela inicijativu, inspirisana sjajnim potezima i trojkama Omarija Spelmana, koji je praktično i prelomio ovaj meč, ali zasluge svakako idu i njegovim ostalim saigračima. Treba napomenuti i to da je Vilanova na ovoj utakmici pogodila 13 trojki iz 24 pokušaja!\nNajbolju predstavu na ovom meču pružio je igrač treće godine sa Vilanove, Džejlen Branson, sa 27 poena i 4 asistencije. Već pomenuti Spelman je zabeležio 18 poena uz 8 skokova, 3 blokade, 3 asistencije i 2 ukradene lopte. Mikel Bridžis je ubacio 16 poena uz 6 skokova, a Erik Paskal je meč završio sa 14 poena.\nNa drugoj strani, igrače Boba Haginsa, predvodio je Dekster Majls sa 16 poena, ali Majls je ušao u problem sa faulovima, pa u odsudnim trenucima meča, nije moga da pomogne svojoj ekipi. Sagaba Konate je imao 12 poena i 9 skokova, a Dževon Karter takođe 12 poena, uz 8 skokova.\nVilanova će u borbi za Fajnal For igrati protiv pobednika utakmice Perdju – Teksas Tek.\ntagged with Vest Virdžinija, Vilanova


Nastavlja se trend odlaska radnika iz Republike Srpske | BL Portal\nNastavlja se trend odlaska radnika iz Republike Srpske\n17. Januara 2019. 20:11\nI u novoj godini nastavlja se negativan trend odlaska radne snage iz Republike Srpske. RS napuštaju mahom majstori, ali i visokoobrazovani kadar.\nNegativan trend odlazka radne snage iz Republike Srpske nastavio se i u 2019. godine. Ka zapadnoj Evropi, trbuhom za kruhom, iz Srpske odlaze majstori, ali i visokoobrazovani kadar! Razlog za odlazak su veće plate, ali i politička i socijalna nesigurnost, kako u Srpskoj tako i u cijeloj BiH, tvrde radnici koji čekaju ispred Konzulata Slovenije u Banjaluci.\n– Idem u Sloveniju, jer mogu da zaradim duplo veću platu nego u Banjaluci. Hoću da mi djeca rastu u zemlji gdje se dan ne počinje sa pričom o političarima i sa istim ide na spavanje. Ne interesuje me ko je predsjednik, ili premijer, i šta voze ministri. Interesuje me kako da živim od svog rada i kako da mi djeca odrastaju u normalnom sistemu – pričaju, za “Novosti” građani koji čekaju na papire ispred Konzulata Slovenije u Banjaluci.\nSaša Trivić, predsednik Udruženja poslodavaca poljoprivrede i prehrambene industrije RS, kaže, za “Novosti”, da odlazi najviše stručna radna snaga od metalske do drugih.\n– Radili smo ankete među radnicima i 50 odsto ljudi se izjasnilo da odlazi zbog veće plate, a pola odlazi zbog socijalne i političke nesigurnosti u celoj BiH, i što traži bolje uslove za život sebe i svoje porodice. Najvažnije stvari na koje su nam ljudi skretali pažnju jesu loše školstvo i zdravstvo. Poboljšanje tih sektora mora biti cilj svih nivoa vlasti – kaže Trivić.\nOn dodaje da bi rast plata i popravljanje ukupnih uslova za život u Srpskoj mogli biti razlozi za zaustavljanje odlazka radne snage u inostranstvo.\n– Na terenu je sada borba za opstanak. Moraju da se obezbede uslovi za ostanak radnika i građana ili nas neće biti. Sad je pitanja da li firme i poslodavci mogu to izdržati. Zbog toga smo i tražili da se država uključi u pomoć firmama da bi izgubile što manji broj radnika – kaže Trivić.\nOn dodaje da je ključno da se država bori protiv “sive ekonomije”, da radi na sređivanju stanja u školstvu, smanji poreze i doprinose na nivo koji je podnošljiv da posladovci budu konkurentni zemljama koje uzimaju radnike iz RS i BiH!\n– Od Vlade, kao posladavci, nismo tražili da manje novca uplaćujemo na račun plata, već smo tražili da za onaj deo sredstava za koji povećavamo plate ne plaćamo državi veći iznos sredstava. Mislim da smo to dogovorili sa Vladom i da su u pripremi zakonska rešenja koja će omogućiti takvu varijantu – ističe Trivić.\nFirma “Vorkforce” iz Banjaluke posreduje u odlasku radnika iz Srpske. Najviše radnika preko ove firme je posao našlo u Sloveniji, i to njih više od 400.\n– Evo, već za ovu godinu imamo potražnju za oko 1.000 radnika iz Slovenije. Zasada najviše idu “fabrikanti”, odnosno radnici srednje stručne spreme. Traže se varioci, majstori, radnici za automobilsku industriju “Reno” u Novom Mestu – navode u pomenutoj firmi.\nKažu da se plate, za koje radnici odlaze da rade u Sloveniju, kreću u rasponu od 650 evra pa naviše.\n– Imamo i veliki broj zahteva radnika da idu u Nemačku, ali zasada je dosta lakše i brže riješiti papirologiju za Sloveniju – kažu u ovoj formi!\nOPREČNI PODACI O ZAPOŠLjAVANjU\nTačnih podataka koliko je radnika napustilo RS u proteklih nekoliko godina nema. Na evidenciji nezaposlenih Zavoda za zapošljavanje RS, zaključno sa novembrom 2018, prijavljeno je 97.193 lica, što je za 18.154 ili 15,7 odsto manje u odnosu na isti period u 2017. Prema podacima Agencije za rad i zapošljavanje BiH, na rad u inostranstvo 2018. je iz BiH otišlo 10.913 osoba. Od tog broja 10.090 građana je otišlo u Sloveniju, a 823 radnika su dobila posao u Njemačkoj. Podaci MUP Slovenije, pak, govore da je dozvolu za boravak u ovoj zemlji 2018. dobilo čak 28.599 državljana BiH!\nIzvor:(Novosti.rs) Foto: Dražan Pozderović\nElektrokrajina: Planirana privremena isključenja za petak 18. januar\nGreškom ste poslali poruku ili sliku preko društvene mreže: Evo kako da se izvučete iz problema


Đukanović Popi: Trenutno stanje treba užurbano mijenjati, i dalje ću se zalagati da evropska integracija bude cilj Crne Gore | Aktuelno\nĐukanović Popi: Trenutno stanje treba užurbano mijenjati, i dalje ću se zalagati da evropska integracija bude cilj Crne Gore\nĐukanović se zahvalio ambasadorki na posjeti i uručenju Izvještaja EK, za koji ističe, da je generalno objektivan, “ali nažalost i depresivan” uz potrebu jasnijeg političkog određenja u nekim segmentima, “kako bi bili sigurni da je slika uzroka stanja prepoznata u EU, što je preduslov da se otklone nedostaci i unaprijedi stanje u državi”.\nCrnogorski predsjednik Milo Đukanović primio je šeficu Delegacije Evropske unije u Crnoj Gori ambasadorku Oanu Kristinu Popu, koja mu je tom prilikom uručila Izvještaj Evropske komisije o Crnoj Gori.\nKako su naveli iz Kabineta, Popa je uz zahvalnost za prijem iskazala zadovoljstvo što je u prilici da Đukanoviću prvom uruči Izvještaj, uz ocjenu da je napisan realistično, uz opis aktuelne sitiuacije, indikacije šta je urađeno a šta nije, i precizne instrukcije šta hitno treba raditi u bliskoj budućnosti.\n“Podsjetila je da je Izvještaj rađen po novoj metodologiji koja uz poglavlja prepoznaje i klastere i obavezu ispunjavanja prelaznih mjerila iz međusobno povezanih poglavlja 23 i 24 što je uslov daljeg ukupnog napretka. Ona je istakla stabilnu podršku Crne Gore evropskoj politici, kao i potpunu usaglašenost sa vanjsko političkom i bezbjednosnom politikom EU. Podsjetila je istovremeno na činjenicu da nijesu izvršena imenovanja u pravosuđu, i da nije izabran Tužilački savjet”, navedeno je u saopštenju.\nU tom kontekstu, napominju iz Kabineta, posebno je naglasila potrebu za političkim dijalogom kako bi se ovi procesi odblokirali, što je, kako ističe, jasno navedeno u Izvještaju.\n“Posebno brine što je napredak prepoznat samo u tri oblasti, dok je čak u 13 zabilježena stagnacija, što svjedoči o neposvećenosti crnogorske strane poželjnoj dinamici integracije u prethodnom periodu”, istakao je Đukanović.\nPredsjednik je naglasio da je uprkos izvjesnom zastoju u politici proširenja, najbolji odgovor zemlje u procesu pregovora da, kako kaže, ubrza tempo i završi svoj dio obaveza.\n“Iako je uvjeren da je zbog izostanka takvog pristupa rezultat Izvještaja nezadovoljavajući, smatra da nije sve izgubljeno i da treba konsolidovati pregovaračke strukture i posvećenošću izvršne vlasti i ostalih segmenata društva vratiti evropsku agendu kao apsolutni prioritet svake buduće vlade, imajući u vidu da pregovarački potencijal u crnogorskom društvu postoji”, dodaje se u saopštenju.\nUz puno razumijevanje za novu metodologiju pregovaranja koja je prihvaćena, Đukanović je naglasio da je “imperativ da sve zemlje regiona i EK moraju zajedno uložiti više napora da se sačuva dogledna i jasna perpektiva članstva svake od zemalja kandidata”.\n“Komentarišući detaljnije Izvještaj, posebno se osvrnuo na nefunkcionalnost sudske vlasti i neophodnost partnerskog iznalaženja rješenja za blokadu pravosuđa, kao i politički motivisano ruiniranje javne administracije i potrebu preporuka EU za zaštitu od malignog uticaja sa strane, posebno u oblasti medija, uz poštovanje slobode protoka informacija. Uz ocjenu da trenutno stanje treba užurbano mijenjati, poručio je da će se i dalje zalagati da evropska integracija bude strateška državna politika Crne Gore”, ističe se u saopštenju.\nAmbasadorka Popa je ponovila da će EU biti uključena u podršku regionu, i u partnersvu sa SAD nastaviti da radi u tom pravcu, što je, kako kaže, “vidljivo i kroz opredjeljivanje resursa za borbu sa malignim uticajima”.\n“Ona je zaključila da je ogromna podrška crnogorskih građana članstvu u EU, naše najveće bogatsvo koje se mora sačuvati, poboljšati i odražavati u politikama i aktivnostima svih državnih aktera, što će EU snažno potencirati kroz realizaciju konkretnih projekata čijom realizacijom se stalno poboljšava kvalitet života građana, koji bez obzira na političku orjentaciju nijesu zadovoljni postignutim”, ističe se u saopštenju.\nNapominju, zajednički je izražena spremnost za nastavak komunikacije, uz ocjenu da je nedavni Samit EU o Zapadnog Balkana u Ljubljani potvrdio posvećenost Brisela evropskoj perspektivi zemalja Zapadnog Balkana.


"Srbija je zemlja u kojoj je sve drago", sastav devojčice koji je oduševio sve Srbe! - Naši u svetu\n“Srbija je zemlja u kojoj je sve drago”, sastav devojčice koji je oduševio sve Srbe!\nObjavljeno 15/10/20 u 20:32\nAdrijana Janković (12) iz sela Gornja Trnava kod Topole sa nedavno zavrešene „Dečje nedelje“ kući se vratila sa vrednim nagradama jer je njen literarni rad na konkursu „Zašto volim Srbiju“ svrstan u prvih 20 nagrađenih.\nU svom sastavu koji joj je doneo nagrade ističe da je nekada teško objasniti zašto nešto volimo, ipak ova nadarena devojčica kaže da je Srbija jedinstvena zemlja koja odiše skromnošću i prirodnim lepotama, prenosi “SerbianTimes.info”.\n“Srbija je zemlja u kojoj je sve drago, kao da se stalno smeju Sunce i oblaci, baš kao i ljudi, bez obzira na teške trenutke. Srećna sam jer živim u zemlji u kojoj se ljudi raduju životu i svakom novom danu i ne daju da ih išta poremeti“, napisala je između ostalog u sastavu Adrijana Janković.\nOna je još napisala, da snaga Srbije leži u jedinstvenoj prirodi i stanovnicima koji se nikada ne predaju, već se bore za ono što žele da svima bude dobro.\n“Bogata istorija i tradicija nas čine posebnim, dok običaji predstavljaju zanimljivost koja se pamti i prepričava, s kolena na koleno. Volela bih da proputujem svet i upoznam druge narode i predele, ali sam sigurna da svoje mesto rođenja ne bih menjala. Verujem da ću uvek ostati verna svojoj zemlji, gde imam najbolje drugare i nastavnicu, omiljene ljubimce i omiljene kutke za igru. Zagrljaj svoje zemlje je najtopliji i ta ljubav se ne može porediti ni sa jednom drugom“, poručuje Adrijana iz Gornje Trnave u svom sastavu koji je svrstan u pobedničke.\nAdrijana je učenica Osnovne škole „Milutin Jelenić“ iz Gornje Trnave i odličan je đak, na njene uspehe ponosni su i roditelji.\n“Bilo je oko 300 učesnika iz cele Srbije, ona je u prvih 20. Bili u Palati Srbije na dodeli nagrada. Za nju je to veliki uspeh, motivacija za dalje da nastavi da piše i beleži uspehe. Ja i supruga smo presrećni i veoma ponosni“, kaže Adrijanin otac Željko Janković\nInače, Dečja nedelja slavi pravo dece da uživaju u detinjstvu i mladosti i to je takođe prilika da deca pokažu svoje talente, veštine i sposobnosti.\nDoktorantkinja biomedicinskih nauka u Njujorku Isidora Stanković: Stižu ohrabrujuće vesti o koroni!\n“Drago mi je što smo kroz to prošli jer smo provodili vreme zajedno”, Melanija opisala borbu sa KORONOM


POČETNA VESTI Kako sačuvati energiju i živce tokom selidbe?\nFoto: Pexels // Ketut Subiyanto\nŽivimo u vremenu ubrzane urbanizacije i prenaseljivanja gradova, koji su prouzrokovani velikim migracijama stanovništa iz manjih sredina. Pored toga, podizanje stambenih objekata i gradilišta na svakom ćošku znače da se stvara još više prostora za nove ljude.\nPosledično, mnogo je više komplikovanih selidbi koje postaju prava noćna mora, ukoliko niste dovoljno opremljeni i nemate pomagače.\nVerovatno će se zbog toga mnogi pronaći u ovom tekstu, jer su iskusili ili ih tek čeka selidba.\nU nastavku teksta smo pripremili korisne informacije o tome kako izgleda profesionalna selidba i šta je sve to što vam je potrebno da sačuvate energiju i živce.\nDa li je angažovanje profesionalne agencije za selidbe dobra opcija?\nPre nego što započnete sa prvim koracima preseljenja, stavite sve na papir, pogledajte šta imate od opreme, koliko poznanika možete da zamolite za pomoć i na koliko vremena, kao i to koji su potencijalni troškovi procesa preseljenja.\nUkoliko se to ne uradi na vreme, često se tek nakon obavljenog posla mnogi sete opcije angažovanja profesionalne agencije, koja neće naplatiti previše novca, naročtio u odnosu na to koliko ćete energije i živaca uštedeti.\nNa vama je da pronađete usluge selidbe po najboljoj ceni i da odaberete firmu koja će proces transporta nameštaja i ostale propratne usluge obaviti umesto vas. U cenu usluga je uračunata kompletna opremljenost firme i mogućnosti koje vam može pružiti.\nPosedovanje adekvatnih transportnih vozila će vam znatno olakšati\nObimnije selidbe uključuju transport velikog i kabastog nameštaja, za šta će vam biti potreban kamion odgovarajuće veličine. Adekvatna alternativa u tom pogledu jeste kombi prevoz robe, ali u značajno više tura.\nČinjenica je da kamioni i kombiji nisu svakodnevna prevozna sredstva za gradsku vožnju, pa zbog toga ne čudi što većina ljudi kojima je potrebna selidba zapravo ne poseduje toliko specifičan vozni park.\nUkoliko i sami pripadate ovoj grupi i nemate prijatelja ili poznanika koji bi vam rado ustupio prevoz na korišćenje, kao opcija se izdvaja rentiranje kamiona ili kombija. U skladu sa tim, možete očekivati dodatne troškove i komplikacije, pa se kao najbolja opcija izdvaja unajmljivanje profesionalne firme za selidbe, koja će vam pored usluga transporta u paketu pružiti i druge pogodnosti.\nPoznavanje tehnika pakovanja i mogućnosti skladištenja stvari poštedeće vas muka\nPitanje koje nam svima zadaje glavobolje pre preseljenja jeste:\nKako zapakovati i gde odložiti sve potrebne stvari?\nPojedine kabaste stvari i nameštaj nemate razloga bilo kako pakovati, već je dovoljno oprezno ga smestiti unutar vozila za transport i sa jednakom pažnjom istovariti na željenu adresu.\nPakovanje sitnih i lomljivih stvari stvoriće vam znatno više tegoba ukoliko nemate iskustva ili potreban materijal. Neophodno je obezbediti dovoljan broj kartona, selotejp trake i makaze, te napraviti čvrste kutije spremne da pomognu pri transportu.\nČak i da savladate ovu prepreku, sledeća se krije u prostoru gde se mogu odložiti kutije, kako bi bezbedno stajale sve do dana preseljenja. Ovaj problem se često javlja kada se između dana iseljenja i dana useljenja nalazi određeni vremenski period, zbog čega je potrebno sve stvari smestiti na sigurno.\nProfesionalne agencije za selidbe će umesto vas obaviti posao pakovanja i čuvanja stvari i rešiti vas ovih tegoba!\nSelidba firme unosi dodatan osećaj odgovornosti\nDanas su pored čestih preseljenja u nove stambene jedinice, neretka i preseljenja firmi u cilju pronalaska boljeg i opremljenijeg prostora.\nZa vas kao vlasnika firme ili osobe odgovorne za preseljenje kancelarijskog nameštaja i materijala, ovo može biti pravi stres. Oprema potrebna za obavljanje kanclerijskog posla je često osetljiva i skupa, te se otuda javlja za dodatnim oprezom.\nZamislite samo kolika bi šteta nastala oštećivanjem računara, laptopova i druge opreme usled neopreznosti. Još jedan dobar razlog da angažujete profesionalce i poverite im transport celokupnog kancelarijskog nameštaja i opreme. Oni će vas lištiti bespotrebnog stresa, jednostavno obavljajući posao u kome su stručni.\nFinansijski momenat svakako igra bitnu ulogu\nVisoke cene i nizak standard su nešto što generalno muči ljude na ovim prostorima, pa je svaka ušteda dobrodošla, a postavlja se pitanje:\n–Da li je moguća ušteda tokom selidbe?\nNa prvi pogled deluje kao da je preseljenje u samostalnoj režiji definitivno jeftinija opcija, ali se u pitanje dovodi veliki broj faktora. Samo neki od njih su to da li imate potrebno prevozno sredstvo, dovoljno veliki broj dobrovoljaca za prenos tereta i kutije za pakovanje stvari.\nUkoliko to nije slučaj, verovatno je da će isplativija opcija biti ukoliko celokupan posao za vas obavi jedna firma. Zbog toga ćete lakše moći da rasporedite finansijska sredstva i upravljate novcem na mnogo efikasniji način.\nUnapred određene i jasno planirane finansije = manjak stresa za vas i ukućane.\nPotrudili smo se da kroz tekst opišemo sve neophodne procese i elemente jedne selidbe, te da kroz prizmu toga ukažemo na prednosti i mane selidbe u samostalnoj režiji ili u saradnji sa najamničkom firmom. Zaključak je da će definitivno manje stresa biti uz angažovanje profesionalaca, ali ostaje upitno da li vam se to isplati i u kojoj meri. Sami procenite i srećno!\nPRETHODNI ČLANAKKrizni štab doneo nove mere\nSLEDEĆI ČLANAKVučić: Dok sam ja predsednik, ulica neće vladati ovom zemljom!\nMoguće veće rate za stambene kredite zbog rasta euribora\nJavni poziv za kupovinu stanova za izbeglice iz BiH i Hrvatske\nOd čega zavisi da li će banka smanjiti učešće za prvi stan


Pet i po decenija humanitarnog rada Ilinke Kolarov - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Društvo Pet i po decenija humanitarnog rada Ilinke Kolarov\nPet i po decenija humanitarnog rada Ilinke Kolarov\nOsamdesettrogodišnja penzionisana učiteljica i nastavnica Ilinka Kolarov iz Bačkog Gradišta gotovo pet i po decenija je neumorni humanitarac, a ujedno i uzor za prijatelje i komšije. Osnivala je i vodila horove, folklorne ansamble, predvodila mesni Crveni krst i druge organizacije, bila i ostala aktivna humanitarka sve do danas.\n– Mislim da nije bilo ni jedne humanitarne akcije koja se nije preko mene odvijala. Počev od sakupljanja pomoći za postradale u zemljotresima u Makedoniji, Crnoj Gori, poplavama u Bosanskoj Dubici. Sve smo organizovali, podsticali meštane sela pa smo čak i neku decu iškolovali, skromno priča vitalna prabaka dvoje praunučadi. Predvodila je akcije uređenja sela, zavirila u svako dvorište, podsticala suseljane da se aktivno uključe. Za vreme dok je bila direktorka ovdašnje osnovne škole ta obrazovna institucija je među 540 u Vojvodini zauzela treće mesto po vaspitno-pedagoškom radu, organizaciji i izgledu.\n– Obilazili smo porodice i nemoćne. Trojke izuzetno siromašne porodice Bedleg mi smo pomagali ali i podsticali druge da im pomognu. Ubrzo su dobili odeću, obuću, hranu i danas su sve troje uspešni ljudi sa svojim vlastitim porodicama, podseća, Ilinka Kolarov. Dobijala je nagrade i društvena priznanja pa i Orden rada sa srebrnim vencem. Njen humanitarni rad je tolikih razmera da bi i puko nabrajanje premašilo okvire ove reportaže. Decenijama je nosilac akcija dobrovoljnog davanja krvi kao i pomoći za šezdesetak izbeglih porodica sa ratom zahvaćenih područja tokom devedesetih godina prošloga veka.


Bolnicama gubici, direktorima velike plate\nHome / Vijesti / BiH / Bolnicama gubici, direktorima velike plate\nStanje u oblasti zdravstva na području Unsko-sanskog kantona je izuzetno teško i Vlada USK će u narednom periodu sačiniti program konsolidacije stanja u ovoj oblasti i on će biti predstavljen javnosti, istakao je Husein Rošić, premijer USK.\nPrema njegovim riječima, situacija u ovdašnjem zdravstvu opterećena je nizom problema, počevši od finansijskih do onih organizacijske prirode. Rošić se posebno osvrnuo na stanje u Kantonalnoj bolnici u Bihaću, gdje su kumulativna dugovanja dostigla iznos od 14 miliona maraka, zbog čega ovoj zdravstvenoj ustanovi konstantno prijeti blokada rada.\n“Neprihvatljivo je da gubici ove najveće zdravstvene ustanove na području USK na mjesečnom nivou iznose 250.000 maraka. Slične finansijske teškoće su i u drugim ustanovama i potrebno je što hitnije djelovati kako bi se spriječio kolaps čitavog sistema”, rekao je Rošić.\nOsvrnuo se i na visoke plate rukovodilaca u zdravstvenim ustanovama, istakavši kako direktori bolnica i domova zdravlja u ovom kantonu imaju veće plate od premijera USK, iako većina ovih ustanova posluje s velikim gubicima. Iako je Vlada USK prošle godine donijela odluku da se plate menadžmentu u javnim ustanovama i preduzećima ograniče i da ne mogu biti veće od tri prosječna dohotka u FBiH, ova odluka u zdravstvenom sektoru, zbog nedonošenja popratnih akata još nije zaživjela.\nHazim Kapić, ministar zdravstva u Vladi USK, istakao je organizacijske probleme i nedovoljnu saradnju ovdašnjih ustanova. On je rekao da dvije bolničke ustanove na području kantona, Kantonalna bolnica u Bihaću i Opća bolnica u Sanskom Mostu, iz nepoznatih razloga, gotovo uopće ne sarađuju.\n“Imali smo situaciju da je požar u Kantonalnoj bolnici potpuno uništio operacione sale, i umjesto da se u tom slučaju iskoriste bolnički kapaciteti u Sanskom Mostu, pribjeglo se improvizacijama ili upućivanju pacijenata u druge bolničke centre, čime se samo povećavaju troškovi”, istakao je Kapić. On je apelovao na sve zaposlene u zdravstvu da se pridržavaju mjera štednje i racionalizacije kako se ne bi dodatno komplikovala ionako teška materijalna situacija u ovoj oblasti.\nUmjesto kukuruza beru gubitke